open-index/open-wikipedia-markdown huggingface dataset:
గుండప్ప విశ్వనాథ్

**గుండప్ప రంగనాథ్ విశ్వనాథ్** (జ. జనవరి 12, 1949) (Kannada:ಗುಂಡಪ್ಪ ರಂಗನಾಥ್‌ ವಿಶ್ವನಾಥ್‌) భారతదేశపు మాజీ క్రికెట్ ఆటగాడు. 1970 దశాబ్దపు భారత అత్యుత్తమ బ్యాట్స్‌మెన్‌లలో ఒకడు. 1969 నుంచి 1983 వరకు భారత జట్టుకు ప్రాతినిథ్యం వహించి 91 టెస్టులు ఆడి 6080 పరుగులు సాధించాడు. ఇందులో 14 శతకాలు ఉన్నాయి. 1974, 1982 మధ్యలో వన్డే పోటీలను కూడా ఆడినాడు. 1975, 1979 ప్రపంచ కప్ క్రికెట్లో భారత్ తరఫున పాల్గొన్నాడు. దేశవాళి క్రికెట్ లో అతను కర్ణాటకకు ప్రాతినిథ్యం వహించాడు. ఇతను సునీల్ గవాస్కర్ సోదరిని వివాహం చేసుకున్నాడు.
ఎడమ|thumb|1980 లో సునీల్ గవాస్కర్ తదితరులతో విశ్వనాథ్ (ఎడమ నుండి మూడవ వ్యక్తి)

1969లో కాన్పూర్లో ఆడిన తన తొలి మ్యాచ్‌లోనే సెంచరీ సాధించాడు. అదే మ్యాచ్ లో సున్నాకే అవుటై, ఈ విధంగా ఒకే మ్యాచ్‌లో సెంచరీ, డకౌట్ రికార్డు చేసిన బ్యాట్స్‌మెన్లలో ఇతను మూడోవాడు మాత్రమే. అతను టెస్ట్ క్రికెట్ లో మొత్తం 14 సెంచరీలు సాధించగా వాటిలో భారత్ ఒక్కటి కూడా ఓటమి చెందకపోవడం గమనార్హం. ఆ కాలంలో బ్యాట్స్‌మెన్లపై విరుచుకుపడే ఆస్ట్రేలియా, వెస్ట్‌ఇండీస్ బౌలర్లను ఎదుర్కొని ఆ దేశాలపై 50 కి పైగా సగటు సాధించాడు.. అతని అత్యున్నత ఇన్నింగ్సులలో ఒకటైన మద్రాసు టెస్ట్ లో వెస్ట్‌ఇండీస్ పై ఆండీ రాబర్ట్స్ బౌలింగ్‌ను ఎదుర్కొని 97 పరుగులతో నాటౌట్ గా నిల్చాడు. ఆ ఇన్నింగ్సులో జట్టు స్కోరు 190 మాత్రమే. సెంచరీ సాధించకుననూ భారతీయుడు సాధించిన అత్యుత్తమ ఇన్నింగ్సు లలో ఇది ఒకటి  భారత్ ఈ టెస్ట్ మ్యాచ్ లో విజయం కూడా సాధించింది. 2001లో వెజ్డెన్ ప్రకటించిన 100 అత్యుత్తమ బ్యాట్స్‌మెన్ఇన్నింగ్సులలో ఇది 38 వ స్థానం ఆక్రమించింది, కాగా సెంచరీ లేని ఇన్నింగ్సులలో ఇది రెండో స్థానంలో ఉంది.. 1975-76 లో గుండప్ప విశ్వనాథ్ వెస్ట్‌ఇండీస్ పై 112 పరుగులు చేసి తన మరో ప్రతిభను నిరూపించాడు. దానితో ఆ టెస్ట్ మ్యాచ్ లో భారత్ 403 పరుగులు చేసి గెల్వడమే కాకుండా అప్పటి వరకు ఛేజింగ్ రికార్డును అధిగమించింది.. 1978-79 లో మరో పర్యాయం మద్రాసు టెస్టులో విశ్వనాథ్ 124 పరుగులతో నాటౌట్ గా నిల్చాడు. ఆ ఇన్నింగ్సులో టీం స్కోర్ కేవలం 255 మాత్రమే. అతని ప్రతిభతో ఆ టెస్ట్ కూడా భారత్ గెల్చి 6 టెస్టుల సీరీస్ లో 1-0 తో ముందంజవేసింది. 1979-80 లలో కొద్దికాలం గుండప్ప విశ్వనాథ్ భారత కెప్టెన్ గా వ్యవహరించాడు. అతను నేతృత్వం వహించిన రెండూ టెస్టులలో ఒకటి డ్రా కాగా, మరికటి ఓడిపోయింది. ఆ టెస్టులో భారత్ ఓడిననూ విశ్వనాథ్ మంచితనం మాత్రం చెప్పుకోవాల్సిందే. బాబ్ టేలర్ ను అంపైర్ ఔట్ ఇచ్చిననూ విశ్వనాథ్ జోక్యం చేసుకొని అతనిని మళ్ళీ క్రీజుకు పిల్వడం అతను ధాటిగా ఆడి మంచి పరుగులు చేయడం భారత్ ఆ టెస్ట్ కోల్పోవడం జర్గాయి.

గుండప్ప విశ్వనాథ్ 1983లో వీడ్కోలు ప్రకటించాడు. ఆ తర్వాత అంతర్జాతీయ క్రికెట్ కౌన్సిల్ మ్యాచ్ రిఫరీగా పనిచేశాడు. 

## ఇవి కూడా చూడండి

## మూలాలు


వర్గం:1949 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:కర్ణాటక క్రీడాకారులు
వర్గం:కర్ణాటక క్రికెట్ క్రీడాకారులు
వర్గం:జీవిస్తున్న ప్రజలు
వర్గం:క్రీడారంగంలో పద్మశ్రీ పురస్కార గ్రహీతలు
పైన్

thumb|right|265px|పొడవైన పైన్ వృక్షాలు
## [[పొన్నగంటి కూర|పైన్]] ([[ఆంగ్లం]] ''Pine'') ఒక పెద్ద [[కలప]] వృక్షం
పైనేసి కుటుంబానికి చెందిన ప్రజాతులలొ  పైనస్ అతిముఖ్యమైన ప్రజాతి. వాణిజ్యపరంగా విలువైనది.పైనస్ జాతులనుండి రెసిన్లు,విలువైన కలప లభిస్తాయి.

  పైనస్ ప్రజాతిలో 90-100 జాతులు ఉన్నాయి. పైనస్ ప్రజాతులు ఉత్తర శీతల మండలాల్లొ  విస్త్రుతంగ  వ్యాపించి దట్టమైన సతత హరిత అరణ్యాలు ఏర్పరిచాయి., సబ్ ఆర్కిటిక్ ప్రాంతాలు,ఉష్ణమండల పర్వత ప్రాంతాల వరకు విస్తరించి ఉన్నాయి.

మనదేశంలో పెరిగే పెరిగీ ప్రధానమైన  ాలుగు ::జాతులు  పై.రాక్స్బర్ఘి, పై.వల్లిచియాన, పై.గెరార్డియాన, పై.ఇన్సులారిస్.
వర్గం:కలప చెట్లు
వర్గం:వృక్ష ప్రజాతులు
సరస్వతీ ఆకు

**సరస్వతీ ఆకు** (Centella asiatica) అంబెల్లిఫెరె కుటుంబానికి చెందిన ఒక ఔషధ మొక్క. ఇవి చెమ్మ ఎక్కువగా ఉండే ప్రదేశాలలో, నీటివనరులకు దగ్గరలో పెరుగుతాయి. సరస్వతీ ఆకును 'మండూకపర్ణి' యని, సెంటెల్లా (Centella) యని వ్యవహరిస్తారు. 'సంబరేణు' అను వేరొక మొక్క ఇలాంటి కలిగియుంటాయి. దీనిని 'బ్రహ్మీ' యని, బకోపా (Bacopa) యని వ్యవహరిస్తారు.
## లక్షణాలు
* కణుపుల వద్ద అబ్బురపు వేళ్ళున్న సాగిలపడి పెరిగే బహువార్షిక గుల్మము.
* మూత్రపిండాకారంలో గాని, ఇంచుమించు గుండ్రంగా గాని ఉన్న దూరస్థ దంతపుటంచుతో ఉన్న సరళ పత్రాలు. ఇవి పొడవైన కాడలు కలిగివుంటాయి.
* గ్రీవస్థ గుచ్ఛాలలో ఏర్పడిన ఎరుపు రంగుతో కూడిన తెల్లని పుష్పాలు. ఇవి 4-5 ఒకే కాడపై ఉంటాయి.
* గట్లుగాడులు గల క్రీమోకార్ప్ ఫలం.
## వైద్యంలో ఉపయోగాలు
ఈ మొక్కను ఉపయోగించి బ్రాహ్మీమాత్రలు, బ్రాహ్మీఘృతము, సరస్వతారిష్ఠము, బ్రాహ్మరసాయనము, బ్రాహ్మీతైలము మొదలగు ఆయుర్వేద ఔషధాలు తయారుచేస్తారు. ఇవి నరాలకు బలాన్ని కలుగజేసి జ్ఞాపకశక్తిని పెంపొందిస్తుంది. ఉన్మాదము, అపస్మారము మొదలగు మానసిన వ్యాధులలో ప్రయోజనకారి. జ్ఞాపక శక్తిని పెంచడంలో ప్రధానంగా ఉపయోగపడుతుంది. విషయ గ్రహణం, విషయ ధారణ శక్తులను ద్విగుణీకృతం చేస్తుంది. ఒక కప్పు పాలతో చెంచా సరస్వతీ ఆకుల చూర్ణాన్ని కలిపి రోజూ రెండుపూటలా తాగాలి. సరస్వతీ ఆకు రసం కొద్దిగా పంచదారతో కలిపి నిత్యం సేవిస్తే జ్ఞాపకశక్తి వృద్ధి పొందుతుంది.నిత్యం కొద్దిగా వాముపొడిని, నీటితో కలిపి తీసుకుంటే శరీరంలో కొలెస్ట్రాల్ తగ్గుతుంది.నిత్యం కరివేపాకు ఆకులను లేదా పొడిని కొద్దిగా సేవిస్తూ వుంటే మధుమేహం కలవారికి ఉపయుక్తంగా వుంటుంది. మొక్క సమూలం నీడలో ఎండించి, పాలతో తీసుకుంటే, జ్ఞాపకశక్తి వృద్ధి చెందుతుంది. దేశీయ వైద్యంలో ఈ మొక్క పత్రాలను ఉపయోగిస్తారు. వీటిని మజ్జిగలో మూడు రోజులు నానబెట్టి (కొద్దిగా ఉప్పు వేసి) ఎండించి పొడిచేసి టానిక్ లాగా పిల్లలకు ఇస్తే చాలా మంచిది. ముఖ్యంగా బాలింతలకు ఇస్తే రక్తహీనత అరికట్టి, రక్తం వృద్ధి చెందుతుందని అంటారు. చర్మవ్యాధులకు, నరాల బలహీనతకు కూడా వాడుతారు. గొంతు బొంగురుగా ఉన్న పిల్లలకు, మొక్క పొడి చేసి, తేనెలో కలిపి ఇస్తుంటే, క్రమేపి స్వరపేటిక వృద్ధి చెంది మంచి కంఠ స్వరం కలుగుతుందని అంటారు.

## సరస్వతీ ఆకులను వాడే విధానం
సరస్వతీ ఆకులను నీడలో ఎండబెట్టాలి. అయిదు బాదంపప్పులు, రెండు మిరియాలు, వేడి నీరు పోసి ఈ ఆకులను మెత్తగా రుబ్బాలి. తరువాత దానిని పలుచని వస్త్రంతో వడకట్టి, తగినంత తేనె కలిపి 40 రోజులపాటు రోజు ఉదయం తీసుకుంటే జ్ఞాపక శక్తి పెరుగుతుంది. ఈ ఔషధాన్ని మాటలు సరిగ్గా రాని పిల్లలకు వాడుతారు. నత్తిని తగ్గించే శక్తి దీనికి ఉంది.

## చిత్రమాలిక

File:Nam bai bua bok.JPG|థాయిలాండ్ లో సరస్వతి ఆకుల రసాన్ని రిఫ్రెష్ పానీయంగా సర్వ్ చేస్తారు.
File:Centella asiatica00.jpg|సరస్వతీ ఆకు


## మూలాలు

* ఔషధ మొక్కల సాగు - సావకాశాలు: అటవీ శాఖ, శ్రీ శ్రీనివాస ఆయుర్వేద ఫార్మశీ, తిరుమల తిరుపతి దేవస్థానములు, తిరుపతి, 2004.

## ఇవి కూడా చూడండి

## బయటి లింకులు
* FOREST FLORA OF ANDHRA PRADESH

వర్గం:అంబెల్లిఫెరె
వర్గం:ఔషధ మొక్కలు
కర్సన్ ఘావ్రి

**కర్సన్ ఘావ్రి** (Karsan Devjibhai Ghavri ) భారత మాజీ క్రికెట్ ఆటగాడు. ఇతను 1951, ఫిబ్రవరి 28 న గుజరాత్ లోని రాజ్‌కోట్లో జన్మించాడు. భారత్ తరఫున 1974 నుంచి 1981 మధ్యకాలంలో 39 టెస్టులు, 19 వన్డే మ్యాచ్‌లు ఆడాడు. 1975, 1979 ప్రపంచ కప్ క్రికెట్‌లో కూడా ఇతడు భారత జట్టు సభ్యుడు. ఇతను ఎడమ చేతి మీడియం పేస్ బౌలర్. టెస్ట్ క్రికెట్ లో 33.54 సగటుతో మొత్తం 109 వికెట్లను సాధించాడు. ఒకే ఇన్నింగ్సులో 5 వికెట్లను 4 సార్లు చేజిక్కించుకున్నాడు. బ్యాటింగ్ లో చివర వసరలో వచ్చి 2 అర్థ సెంచరీలను కూడా సాధించాడు. అతని అత్యధిక స్కోరు 86 పరుగులు. దీనిని ముంబాయిలో ఆస్ట్రేలియా పై సాధించాడు. ఆ కాలంలో అతను 8 వ వికెట్టుకు సయ్యద్ కిర్మాణితో జతగా సాధించిన 127 పరుగులు ఆ వికెట్టుకు రికార్డుగా నిల్చింది.

వన్డే క్రికెట్ లో 19 మ్యాచ్‌లు ఆడి 119 పరుగులు చేశాడు. 15 వికెట్లను పడగొట్టాడు. అత్యుత్తమ బౌలింగ్ 40 పరుగులకు 3 వికెట్లు.
## ఇవి కూడా చూడండి

## మూలాలు

## ఇతర లింకులు

వర్గం:1951 జననాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:భారతీయ వన్డే క్రికెట్ క్రీడాకారులు
వర్గం:గుజరాత్ క్రీడాకారులు
వర్గం:గుజరాత్ క్రికెట్ క్రీడాకారులు
వర్గం:జీవిస్తున్న ప్రజలు
అక్కరలు

అక్కరలు జాతి పద్యములు. ఇవి ఐదు విధములు.
#మహాక్కర :  ప్రసిద్ధ తెలుగు పద్య ఛందోరూపం. మహాక్కర అత్యంత ప్రాచీన పద్యరూపం. నన్నయ కాలానికి ముందే వున్నది.
#మధ్యాక్కర : అత్యంత ప్రాచీన పద్యరూపం. నన్నయ కాలానికి ముందే వున్న ప్రాఙ్నన్నయ యుగములోనే ఈ పద్యరీతి శాసనాల్లో వాడుకలో ఉండడం కనిపిస్తోంది.
#మధురాక్కర :  ప్రసిద్ధ తెలుగు పద్య ఛందోరూపం. మధురాక్కర అత్యంత ప్రాచీన పద్యరూపం. నన్నయ కాలానికి ముందే వున్నది. ఈ పద్యరీతి శాసనాల్లో వాడుకలో ఉండడం కనిపిస్తోంది.
#అంతరాక్కర :  ప్రసిద్ధ తెలుగు పద్య ఛందోరూపం. అంతరాక్కర అత్యంత ప్రాచీన పద్యరూపం. తెలుగు పద్య కావ్యాలలో  వాడుకలోంచి క్రమంగా తప్పిపోయి విస్మృతిలో పడిపోయింది.
#అల్పాక్కర

మహాక్కరలో పాదానికి ఏడు గణాలు ఉండును. మహాక్కర నుండి అల్పాక్కరకు వచ్చేటప్పటికి పాదానికి ఒకో గణము తగ్గుతూ అల్పాక్కరలో మూడు గణాలు మాత్రమే ఉండును. మధ్యాక్కరకు తప్ప మిగిలిన అక్కరలకు పాదము చివరిలో **చంద్ర గణము** రావలెన్ననియము ఉన్నది. అక్కరలలో సూర్య గణము లేని అక్కర అల్పాక్కర, అదేవిధముగా చంద్ర గణము పాదాంతములో లేని అక్కర మధ్యాక్కర.

## మూలాలు

వర్గం:పద్యము
వర్గం:ఛందస్సు
అధిక ఋతుస్రావం

ఋతుచక్రంలో ఎక్కువగా రక్తస్రావం (bleeding) అవడాన్ని 'అధిక ఋతుస్రావం' (menorrhagia) అంటారు. ఇవి 3-5 రోజులలోనే మామూలుగా కంటే ఎక్కువగా పోవచ్చు లేదా ఇంకా ఎక్కువ రోజులు జరగవచ్చును. దీనికి రక్తం గడ్డకట్టంలో దోషాలు, హార్మోనులకు సంబంధించిన పొరపాట్లు లేదా గర్భాశయంలోపలి పొరకు సంబంధించిన వ్యాధులు ముఖ్యమైన కారణాలు. కొందరిలో నొప్పి కూడా ఉండావచ్చు.

## కారణాలు
*గర్బాశయంలో లేదా అండాశయంలో గడ్డలు : 
*కుటుంబ నియంత్రణ సాధనాలు : కొంతమందిలో ఐ.యు.సి.డి. గర్భాశయాన్ని అస్థిరంచేసి రక్తస్రావం జరిగేలా చేస్తాయి.
*థైరాయిడ్ గ్రంధికి సంబంధించిన వ్యాధులు : థైరాయిడ్ గ్రంధి ఎక్కువగా పనిచేస్తున్నవారిలో కనిపిస్తుంది.
*గర్భస్రావం : గర్భధారణ తరువాత అధిక రక్తస్రావం అవుతుంటే అబార్షన్ కి లేదా అబార్షన్ జరగబోతుందనడానికి సంకేతం. గర్భం కొనసాగడానికి లేదా గర్భాన్ని పూర్తిగా తొలగించడానికి తొందరగా చర్యలు తీసుకోవాలి.
*గర్భాశయంలో తిత్తులు :
*గర్భాశయంలో కాన్సర్ : బహిష్టులు ఆగిపోయిన కొంతకాలం తరువాత తిరిగి కనిపిస్తే దీని గురించి అనుమానించాలి.
*కటివలయంలో వాపు : బహిష్టుస్రావం, కడుపునొప్పి, జ్వరంతో కలిసిన జననేంద్రియాలలో వాపును సూచిస్తుంది.
*రక్తం గడ్డకట్టడాన్ని నిరోధించే మందులు : కొంతమంది పక్షవాతం వచ్చినవారు రక్తం గడ్డకట్టకుండా నిరోధించే మందులను వాడుతుంటారు. ఇందువలన స్త్రీలలో ఋతుస్రావం ఎక్కువగా జరిగే అవకాశం ఉంది. 
Menorrhagia CDC

## నష్టాలు
అధిక రక్తస్రావం ఎక్కడనుండి జరిగినా కొంతవరకు మన శరీరంలోని ఎముకమజ్జ నుండి కొత్తగా రక్తం ఉత్పత్తి అయి ఆలోటును భర్తీ చేస్తుంది. కానీ ఇది బాగా ఎక్కువగా గానీ లేదా ఎన్నో నెలలు వరుసగా జరిగినప్పుడు ఎముకమజ్జ ఆ లోటును పూడ్చలేకపోవడం వల్ల రక్తహీనత కలుగుతుంది. దీనిమూలంగా నీరసం, తలనొప్పి మొదలైన ఇబ్బందులు కలుగుతాయి.

## ఇది కూడా చూడండి
ఎండోమెట్రియోసిస్
వర్గం:వ్యాధులు
వర్గం:గైనకాలజీ
వర్గం:గర్భాశయ వ్యాధులు
ఎక్కిళ్ళు

వెక్కుళ్ళు(Hiccough) అప్పుడప్పుడు అందరికీ అనుభవమైనవి. ఇవి ఉదరవితానం హఠాత్తుగా సంకోచించడం వల్ల ఏర్పడతాయి. ఇలాంటి సంకోచం వలన గాలి ఉఛ్వాసం ద్వారా ఊపిరితిత్తులలోకి ప్రవేశిస్తూ స్వరతంత్రులను దగ్గరచేస్తుంది. దీని మూలంగా 'హిక్' అనే ధ్వని పుడుతుంది. ఈ శబ్దాన్ని ఆధారం చేసుకొనే ఆయుర్వేదంలో వెక్కిళ్ళను 'హిక్క' అని, ఆంగ్లంలో 'హిక్కప్' అని అంటారు

వెక్కుళ్ళు వస్తున్నప్పుడు రకరకాల చిట్కాలను ఉపయోగిస్తాము. ఊపిరిని బిగబట్టి ఉంచడం, చల్లని నీరు తాగడం, హఠాత్తుగా భయపడేట్టు చేయడం మొదలైనవి. వెక్కిళ్ళు చాలవరకు కొద్ది నిమిషాలలో సర్దుకుంటాయి. అలా తగ్గకుండా ఎక్కువకాలం రావడం ఒక వ్యాధి లక్షణంగా భావించాలి.

## కారణాలు
*ఉదరవితానం చుట్టుపక్కల వాపు : న్యూమోనియా, ప్లూరసీ వంటివి, పచ్చకామెర్లు, పేగులలో అల్సర్ లు మూలంగా ఎక్కువగా వెక్కిళ్ళు వస్తాయి.
*మూత్రపిండాల వ్యాధులు : యురీమియా అనే వ్యాధిలో మూత్రం తక్కువగా పోవడం వల్ల శరీరమంతా ఉబ్బినట్లు కనిపించదం, వాంతులు, తలనొప్పి, కళ్ళు తిరగడం మొదలైన చిహ్నాలు కనిపిస్తాయి. శ్వాస ఒక ప్రత్యేకమైన వాసన కలిగివుంటుంది.
*మెదడుకు సంబంధించిన వ్యాధులు : పక్షవాతం, మెదడులో కంతుల పెరుగుదల వల్ల కూడా వెక్కిళ్ళు వస్తాయి.
*మానసిన రుగ్మతలు : న్యూరోసిస్ లోను, హిస్టీరియా వంటి మానసిక ఉద్రిక్తలలో ఇవి కనిపిస్తాయి.

## చిట్కాలు
ఎక్కిళ్లు పోవాలంటే సడన్‌గా భయాందోళనలు కల్గించే మాటలు గానీ, షాకింగ్‌ న్యూస్‌ గానీ చెప్పటం వలన కూడా ఎక్కిళ్లు వెంటనే తగ్గుతాయి. ఎందుకంటే మన మెదడు ఆ న్యూస్‌కి రియాక్ట్‌ అయి వెంటనే స్పందిస్తుంది.

శొంఠి, ఎక్కిళ్లకు మంచి పని చేస్తుంది. శొంఠిని పొడిచేసి బెల్లంతో కలిపి పీలిస్తే ఎక్కిళ్లు తగ్గుముఖం పడతాయి. శొంఠి ఒక్కదాన్ని తేనేతో కలిపి తీసుకోవటం వలన కూడా ఎక్కిళ్ళు తగ్గుతాయి. శొంఠి, పిప్పళ్ళు ఉసిరిని పొడిచేసి తేనే, పటికబెల్లం చూర్ణంతో కలిపి సేవిస్తే ఎక్కిళ్ళు తగ్గుతాయి.

సాధారణంగా చిన్నపిల్లలకు ఎక్కిళ్ళు ఎక్కువగా వస్తుంటాయి. ఇంట్లో అమ్మ, అమ్మమ్మ, నాన్నమ్మ వుంటే ఏవరో ఎక్కువగా తలుచుకోవటం వల్ల ఎక్కిళ్లు ఎక్కువగా వస్తున్నాయి అంటారు. నిజానికి చిన్న పిల్లలకు ఎక్కిళ్లు బాగా వస్తుంటే వాళ్ళనీ బోర్లాపడుకోబెట్టి వెన్ను తట్టాలి. ఇలా చేయటం వల్ల ఎక్కిళ్లు తగ్గుతాయి.

కొద్దిగా పంచదార నోట్లో వేయటం లేదా నీళ్ళలో పంచదార కలుపుకొని తాగడం వల్ల కూడా ఎక్కిళ్లు తగ్గుతాయి. ఊపిరిని గట్టిగా పీల్చి కొంతసేపు బిగబట్టి తరువాత వదలాలి. అలా చేయటం వలన కూడా ఎక్కిళ్లు పోతాయి. నీరుల్లి రసాన్ని పీలిస్తే కూడా ఎక్కిళ్లు తగ్గుతాయి

ఒక స్పూన్ నిమ్మరసం తాగడం గానీ, ఒక స్పూన్  వేరుశెనగ వెన్న తినడం వలన కూడా ఎక్కిళ్లు తగ్గుతాయి.

వర్గం:వ్యాధి లక్షణాలు
నీటి కుక్క

thumb|260x260px|ఇంగ్లాండ్‌లోని సఫోల్క్‌లోని సౌత్‌వోల్డ్‌లో వాటర్ డాగ్నీటి కుక్క (ఆంగ్లం: Water Dog) ఒక రకమైన ఉభయచరాలైన క్షీరదాలు. వీటిలోని 7 ప్రజాతులు, 13 జాతులు ప్రపంచమంతా విస్తరించి ఉన్నాయి. వీటి ముఖ్యమైన ఆహారం చేపలు.

బళ్లారి, విజయనగర, కొప్పళ జిల్లా సరిహద్దుల్లో ప్రవహిస్తున్న తుంగభద్ర నదిలోని నీటి కుక్కల (వాటర్ డాగ్) వీక్షణకు నదీ తీరంలో అటవీశాఖ అధికారులు వాచ్‌టవర్ల నిర్మాణానికి 2022 ఫిబ్రవరిలో సన్నాహాలు ప్రారంభించారు. తుంగభద్ర జలాశయం నుంచి కంప్లి వరకూ సుమారు 30 కిలోమీటర్ల నదితీరాన్ని అటవీశాఖ నీటికుక్కల సంరక్షణ ప్రాంతంగా ప్రభుత్వం ప్రకటించింది.

## జాతులు
Genus *[[Lutra]] *
* Eurasian otter (*Lutra lutra*)
* Hairy-nosed otter (*Lutra sumatrana*)
* *Lutra bravardi* 
* *Lutra libyca* 
* *Lutra palaeindica* 
* *Lutra simplicidens* 

Genus *[[Hydrictis]]* 
* Speckle-throated otter (*Hydrictis maculicollis*)
Genus *[[Lutrogale]]* 
* Smooth-coated otter (*Lutrogale perspicillata*)
Genus *[[Lontra]]* 
* Northern river otter (*Lontra canadensis*) 
* Southern river otter (*Lontra provocax*) 
* Neotropical river otter (*Lontra longicaudis*) 
* Marine otter (*Lontra felina*) 
Genus *[[Pteronura]]* 
* Giant otter (*Pteronura brasiliensis*)
Genus *[[Aonyx]]* 
* African clawless otter (*Aonyx capensis*)
* Congo clawless otter (*Aonyx congicus*)
* Oriental small-clawed otter (*Aonyx cinereus*)
Genus *[[Enhydra]]* 
* Sea otter (*Enhydra lutris*)
## బయటి లింకులు
* The Somerset Otter Group
* The Otter Trust
* International Otter Survival Fund
* Otternet 
* North American River Otter

## మూలాలు

వర్గం:క్షీరదాలు
సింహం

**సింహం** (ఆంగ్లం: **Lion**) ఒక కౄర జంతువు. మృగాలకు రాజుగా 'మృగరాజు' అని సింహాన్ని పిలుస్తారు. ఇది ఎక్కువగా అటవీ ప్రాంతంలోని మైదానాలలో నివసిస్తుంది. సింహాలు 5 నుంచి 10 వరకు గుంపుగా ఉంటాయి. పొడవు 5 నుంచి 8 అడుగులు, బరువు 150 నుంచి 250 కిలోల వరకు ఉంటుంది. మగ సింహం జూలును కలిగి ఉంటుంది.

సింహాలు ఒక రోజులో 20 గంటలు విశ్రాంతి తీసుకుంటూ, ఎక్కువగా రాత్రులు వేటాడుతుంటాయి. వీటి ఆహారం జింకలు, కంచర గాడిదలు, అడవి పందులు, అడవి దున్నలు. ఆడ సింహాలే ఎక్కువగా వేటాడుతుంటాయి
ఆసియా ఖండంలో అవి అంతరించే దశకు చేరుకున్నాయి. ఇంతకు పూర్వం సింహాలను సర్కస్‌లలో పెట్టి ఆడించెడివారు. ఇది వరకు సింహం మన జాతీయ జంతువు కూడా.

## '''ఆసియాటిక్ సింహం'''
ఆసియాటిక్ సింహం పాంథెరా లియో లియో జాతికి చెందినది. ఇవి ప్రస్తుతం భారతదేశంలో మాత్రమే జీవించి ఉన్నాయి. 20వ శతాబ్దం ప్రారంభం నుండి, దీని పరిధి గిర్ నేషనల్ పార్క్, గుజరాత్ రాష్ట్రంలోని పరిసర ప్రాంతాలకు పరిమితం చేయబడింది. చారిత్రాత్మకంగా, వీటి ఉనికి మధ్యప్రాచ్యం నుండి ఉత్తర భారతదేశం వరకు ఉండేది.

ఆసియాటిక్ సింహం మొదటి శాస్త్రీయ వివరణను 1826లో ఆస్ట్రియన్ జంతుశాస్త్రజ్ఞుడు జోహన్ ఎన్. మేయర్ ప్రచురించారు. దీనికి ఫెలిస్ లియో పెర్సికస్ అని పేరు పెట్టారు. ది ఇంటర్నేషనల్ యూనియన్ ఫర్ కన్జర్వేషన్ ఆఫ్ నేచర్ (IUCN) రెడ్ లిస్ట్‌లో, ఇది తక్కువ జనాభా పరిమాణం, ఆక్యుపెన్సీ ప్రాంతం కారణంగా అంతరించిపోతున్న దాని పూర్వపు శాస్త్రీయ నామమైన పాంథెర లియో పెర్సికా క్రింద జాబితా చేయబడింది. 19వ శతాబ్దం వరకు, ఇది సౌదీ అరేబియా, తూర్పు టర్కీ, ఇరాన్, మెసొపొటేమియా, పాకిస్తాన్, సింధు నదికి తూర్పు నుండి బెంగాల్, మధ్య భారతదేశంలోని నర్మదా నది వరకు విస్తరించి ఉండేది.

వీటి జనాభా క్రమంగా 2010 నుండి పెరిగింది. 2015 మేలో, 14వ ఆసియా సింహాల గణన సుమారు 20,000 కి.మీ2 (7,700 చ. మై.); సింహం జనాభా 523గా అంచనా వేయబడింది. ఇందులో 109 మగవి, 201 ఆడవి కాగా 213 పిల్లలు ఉన్నాయి. 2017 ఆగస్టులో, సర్వేయర్లు 650 అడవి సింహాలను లెక్కించారు. 2020 జూన్లో, గిర్ అటవీ ప్రాంతంలో 674 ఆసియాటిక్ సింహాలు ఉన్నట్లు అంచనా వేయబడింది, ఇది 2015 జనాభా లెక్కల సంఖ్య కంటే 29% పెరిగింది. 

## భారతీయ సింహం
భారతదేశానికి చెందిన ఐదు పాంథరైన్ పిల్లులలో సింహం ఒకటి. ఇవి బెంగాల్ టైగర్ ( పి. టైగ్రిస్ టైగ్రిస్), భారతీయ చిరుతపులి ( పి. పార్డస్ ఫుస్కా), స్నో చిరుత (పి. ఉన్సియా), క్లౌడెడ్ చిరుతపులి (నియోఫెలిస్ నెబులోసా). భారతీయ సింహాన్ని పెర్షియన్ సింహం అని కూడా పిలుస్తారు.

## మూలాలు


వర్గం:క్షీరదాలు
పోతన కీ బోర్డు

**పోతన తెలుగు కీ బోర్డు** తిరుమల కృష్ణ దేశికాచార్యులు రూపొందించాడు. ఇన్స్ క్రిప్ట్ లాంటి వాటిలో మంచి లక్షణాలు (ఒకే కీల సమూహానికి ఒకే అక్షరము), ఐట్రాన్స్ లేక ఆర్ టి యస్ లో మంచి లక్షణాలు ( గుణింతాలకొరకు హల్లుల తర్వాత అచ్చులు వాడటం), ఇంగ్లీషు కీల ఉచ్ఛారణకి దగ్గరగా తెలుగు అక్షరాలు జతచేయబడి సులభంగా రెండు భాషలలో టైపు చేసుకోవటం నేర్చుకోవటానికి, వాడటానికి వీలుగా వుంటుంది. ఇది 1993 లో ప్రారంభించిన, యాజమాన్యహక్కులు గల కీమెన్ సాఫ్ట్వేర్ పై ఆధారపడింది. తరువాత  సాఫ్ట్వేర్ 2000 పైగా భాషల తోడ్పాటుతో విండోస్, మేక్, లినక్స్ నిర్వహణ వ్యవస్థలకొరకు  స్వేచ్ఛానకలుహక్కులతో అందుబాటులోవుంది.

తెలుగులో విండోస్ 2000, విండోస్ ఎక్స్.పి. (XP), విండోస్ 95,98, ME లో, లినక్స్ అప్లికేషన్లలో ఈ సాఫ్ట్‌వేర్ ను వాడవచ్చు. ఇది తెలుగు టైపు రైటరు కు దగ్గరగా ఉంటుంది. దీనిని మొదటిసారి విండోస్ వాడేవారికి పోతన ఫాంటు, వేమన ఫాంటులతో జతచేసి విడుదల చేసారు

## మొదలు పెట్టడము
విండోసు 
విండోస్ ఉన్న కంప్యూటర్లలో సాఫ్ట్‌వేర్ ను దించి వ్యవస్థాపితం చేస్తే చాలు. తరువాత వర్డ్, వర్డ్పాడ్ లాంటి అప్లికేషన్ లలో పోతన2000 అనే ఫాంట్ సెలక్టు చేసుకుని, తెలుగులో టైపు చెయ్యవచ్చు. మామూలుగా, విండోస్ లో తెలుగు భాషను ఎంచుకోవాలి. ఆ తరువాత కీమాన్ కీబోర్డు బార్ లో తెలుగుని ఎంచుకోవాలి

లినక్సు
దీని ఫైళ్లు m17n-contrib పాకేజిలో వున్నాయి అవసరమైతే scim-bridge, scim-m17n, m17n-contrib పాకేజీలు తెచ్చుకోవాలి. పాకేజిలు వ్యవస్థాపితం చేసి scim setup లో తెలుగు భాషని దానిలో పోతనను ఎంచుకోవాలి.

## కీ బోర్డు నమూనా, నేర్చుకోవడం
బొమ్మ:Pothana_telugu_kbd.JPG

మరిన్ని వివరాలు :File:కీమెన్_కన్ఫిగరేషన్_మాన్యువల్.pdf లో చూడండి.

## వనరులు

## బయటి లింకులు
* విండోస్ ఉపయోగించేవారికి సమాచారం ఆర్కైవ్ లింకు

వర్గం:కంప్యూటర్లో తెలుగు
వర్గం:కీ బోర్డు
అజిత్ వాడేకర్

thumb|"విజయ్ బల్లా" ఇంగ్లాండ్ (1971), గ్యారీ సోబర్స్ వెస్టిండీస్ (1972) టెస్ట్ సిరీస్ గెలిచిన భారత జట్టు ఆటగాళ్ల పేర్లతో కాంక్రీట్‌తో తయారు చేయబడింది. ఇండోర్‌
1941 ఏప్రిల్ 1 న ముంబాయిలో జన్మించిన అజిత్ లక్ష్మణ్ వాడేకర్ (Ajit Laxman Wadekar) భారతదేశపు మాజీ టెస్ట్ క్రికెట్ కెప్టెన్. దేశవాళీ ఫస్ట్ క్లాస్ క్రికెట్ లో అతడు ముంబాయి తరఫున ఆడినాడు. గణిత శాస్త్రము నేర్చుకొని ఇంజనీయరు కావాలని అతని తండ్రి అభిలాషించిననూ అజిత్ క్రికెట్ వైపే మొగ్గుచూపాడు. ఎడమచేతి బ్యాటింగ్ శైలి కల అజిత్ వాడేకర్ 1958-59 లో మొదటిసారిగా ముంబాయి రతఫున ఫస్ట్ క్లాస్ మ్యాచ్ లో ప్రాతినిధ్యం వహించాడు . తొలి తెస్ట్ మ్యాచ్ ను స్వంత మైదానంలో 1966లో వెస్ట్‌ఇండీస్ పై ఆడినాడు. అప్పటి నుంచి 1974 వరకు భారత జట్టు తరఫున మొత్తం 37 టెస్టులలో ప్రాతినిధ్యం వహించి 2113 పరుగులు సాధించాడు. ఇందులో ఒక సెంచరీ, 4 అర్థ్ సెంచరీలు ఉన్నాయి. టెస్ట్ క్రికెట్ లో అతని అత్యధిక స్కోరు 143 పరుగులు.

ముంబాయి కెప్టెన్ గా ఉంటూ 1971లో భారత జట్టు కెప్టెన్ గా నియమించబడ్డాడు. ఇంగ్లాండు, వెస్ట్‌ఇండీస్ పై సీరిస్ విజయం సాధించి కెప్టెన్ గా సఫలుడైనాడు. ఆ రెండు దేశాలపై కూడా 1-0 తో సిరిస్ గెల్చి ఆ దేశాలపై సిరిస్ గెలిపించిన తొలి భారత కెప్టెన్ గా గుర్తించబడ్డాడు. 1972-73 లో ఇంగ్లాండు పై కూడా 2-1 తో సిరీస్ విజయం సాధించి సారథిగా తన మూడవ సిరిస్ ను గెలిపించాడు. కాని ఆ తర్వాత 1974లో ఇంగ్లాండు వెళ్ళిన భారత జట్టు అతని నాయకత్వంలో సీరీస్ లోని మొత్తం 5 మ్యాచ్‌లలోనూ పరాజయం పొందింది. దెబ్బపై దెబ్బ అన్నట్లు ఇటు స్వదేశంలో కూడా అతని నాయకత్వంలోని ముంబాయి జట్టు రంజీ ట్రోఫీ, ఇరానీ ట్రోఫీ, దులీప్ ట్రోఫి, లలో కూడా పరాజయం పొదడంతో అతను తీవ్ర విమర్శల పాలయ్యాడు. తత్ఫలితంగా కెప్టెన్ పదవికి రాజీనామా చేయడమే కాకుండా ఏకంగా ఫస్ట్ క్లాస్ క్రికెట్ నుంచే నిష్క్రమించాడు.

1990 దశాబ్దంలో అజహరుద్దీన్ కెప్టెన్ ఉన్న సమయంలో వాడేకర్ భారత క్రికెట్ జట్టు మేనేజర్ గా పనిచేశాడు. భారత క్రికెట్ ఆటగాడిగా, కెప్టెన్ గా, కోచ్ లేదా మేనేజర్‌గా, సెలెక్షన్ టీం చైర్మెన్ గా పనిచేసిన అతి కొద్దిమందిలో అజిత్ వాడేకర్ ఒకరు. లాలా అమర్‌నాథ్ ఈ ఘనత సాధించిన వారిలో ప్రప్రథముడు. అతని తర్వాత చందూ బొర్డే కూడా ఈ ఘనతను సాధించాడు. 1972 లో భారత ప్రభుత్వం అతన్ని పద్మశ్రీ పురస్కారంతో సత్కరించింది. 
## మరణం
2018 ఆగస్టు 15, స్వాతంత్ర్య దినం రోజున ముంబైలో చనిపోయాడు.

## మూలాలు


## బయటి లింకులు
*Serenity at its cold-blooded best, Cricinfo,   15 August 2006

వర్గం:1941 జననాలు
వర్గం:2018 మరణాలు
వర్గం:భారతీయ క్రీడాకారులు
వర్గం:భారతీయ క్రికెట్ క్రీడాకారులు
వర్గం:భారతీయ టెస్ట్ క్రికెట్ క్రీడాకారులు
వర్గం:మహారాష్ట్ర క్రీడాకారులు
వర్గం:మహారాష్ట్ర క్రికెట్ క్రీడాకారులు
వర్గం:భారతీయ టెస్ట్ కెప్టెన్లు
వర్గం:ముంబాయి క్రికెట్ క్రీడాకారులు
వర్గం:పద్మశ్రీ పురస్కార గ్రహీతలు
వర్గం:క్రీడారంగంలో పద్మశ్రీ పురస్కార గ్రహీతలు
పిల్లి

**పిల్లి** లేదా **మార్జాలం** (ఆంగ్లం: **Cat**) కార్నివోరా క్రమానికి చెందిన చిన్న క్షీరదము. దీనిని **పెంపుడు పిల్లి** అని కూడా అంటారు. వీనిని మానవులు పురాతన కాలం నుండి సుమారు 9,500 సంవత్సరాలుగా పెంచుకుంటున్నారు. 

పిల్లులు పాములు, తేళ్ళు, ఎలుకలు మొదలైన సుమారు 1,000 పైగా జాతుల జీవాలను వాటి ఆహారం కోసం వేటాడడంలో మనకు తోడుగా ఎంతో సహాయం చేస్తాయి. ఇవి చాలా సులభంగా మనం చెప్పిన వాటిని నేర్చుకుంటాయి. ఇవి మియాం మొదలైన వివిధ శబ్దాలతో ఇతర పిల్లులతో సంభాషిస్తాయి. అమెరికాలో 69 మిలియన్ పిల్లులు పెంపుడు జీవులుగా ఉన్నాయి, కుక్కల తర్వాత రెండవ స్థానంలొ ఉన్నాయి. ప్రపంచ వ్యాప్తంగా ఇవి మొదటి స్థానంలో 600 మిలియన్ ఇండ్లలో పెంచుకోబడుతున్నాయి. 

పురాతన కాలపు ఈజిప్టు దేశంలో ఇవి కల్ట్ జంతువులు. అయితే 2007 పరిశోధన ప్రకారం పెంపుడు పిల్లులు అన్నీ ఐదు రకాల ఆఫ్రికా పిల్లుల (*Felis silvestris lybica* circa 8000 BC) నుండి పరిణామం చెందాయని తెలిసింది.

## పిల్లిపై తెలుగులో గల కొన్ని సామెతలు
* పిల్లికి చెలగాటం.. ఎలుకకు ప్రాణసంకటం.
* పిల్లి కళ్ళు మూసుకొని పాలు తాగుతూ తనను ఎవరూ గమనించలేదనుకొనిందట.
* పొయ్యిలో నుండి పిల్లి లేవలేదు.
## పిల్లులపై కొన్ని విశేషాలు
బరువైన పిల్లి, తేలికైన పిల్లి, ఒకే ఈతలో (కాన్పులో) ఎక్కువ పిల్లలు పెట్టిన పిల్లి, ఎక్కువ వేళ్లు ఉన్న పిల్లి, ఎక్కువ కాలం బతికిన పిల్లి, తన జీవిత కాలంలో 420 పిల్లలు పెట్టిన పిల్లి, ఎక్కువ దూరం ప్రయాణించిన పిల్లి, డబ్బు బాగా ఖర్చు పెట్టే పిల్లి, బాగా డబ్బున్న పిల్లి, 16 అంతస్తులనుంచి పడినా దెబ్బ తగలని పిల్లి వంటి వి ఉన్నాయి.

●తల్లి పిల్లి తన పిల్లలను తన తండ్రి కి కనిపించకుండా అవి కొంచెం బాగా తిరగగలిగే వరకు ఒకే దగ్గర ఉండకుండా వేరు వేరు ప్రదేశాలు మారుతూ వాటికి రక్షణ కల్పిస్తాయి. 

●పిల్లి పిల్లలు తమ తండ్రికి కనిపించాయంటే మెడ కొరికి చంపేస్తాయి....

●తల్లిపిల్లి వాటి పిల్లలను ఎప్పుడూ శుభ్రంగా ఉండేవిధంగా నాలుకతో వాటి శరీరాన్ని శుభ్రం చేస్తుంటాయి...

## చిత్రమాలిక

File:పాలు తాగుతున్న పిల్లి పిల్ల.JPG|పాలుతాగుతున్న పిల్లి పిల్లలు
దస్త్రం:Black cat 1.JPG|నల్లపిల్లి
దస్త్రం:Cat........1.JPG|గోడమీద పిల్లి
దస్త్రం:Cat IMG20200223125517-01.jpg|పిల్లి
దస్త్రం:Cat - Domestic Animals.jpg|పిల్లి పిల్ల


## ఇవి కూడా చూడండి
బావురు పిల్లి

పునుగు పిల్లి

## మూలాలు

## బయటి లింకులు

* High-Resolution Images of the Cat Brain
* Biodiversity Heritage Library bibliography for *Felis catus*
* Cat behavior explained
* Catpert. The Cat Expert - Cat articles
* Choosing a cat  - article at *[[Citizendium]]*
* American Association of Feline Practitioners
* Cat Genome Project at the US The National Cancer Institute
* Cat Vaccination and Health Care Schedule 
* Cornell Feline Health Center
* Feline Behavior Guidelines  An AAFP publication
* Feline Medical & Behaviour Database (large number of short articles)
* Information about the third eyelid of cats, and the problem of Kertao, or "dry eye".
* Onions are Toxic to Cats

వర్గం:క్షీరదాలు
గురక

thumb|పంది గురక
**గురక** (Snoring) చాలా సాధారణమైన సమస్య. ఇది బాధితున్నే కాకుండా ఇతరుల్ని కూడా ఇబ్బంది పెట్టే సమస్య. నిద్రలో గాలి పీల్చుకొంటున్నప్పుడు కొండనాలుకతో పాటు అంగిటిలోని మెత్తని భాగం కూడా అధిక ప్రకంపనలకు లోనైనప్పుడు గురక వస్తుంది. కొందరిలో ఇవి గాలి మార్గాలను పూర్తిగా లేదా అసంపూర్తిగా మూసివేసి నిద్రలేమికి కారణం అవుతుంది.

ఇది శ్వాసించే సమయంలో సహజంగా ఎదుర్కొనే సమస్య. నిద్రించే సమయంలో వ్యక్తి శ్వాసపీల్చేటప్పుడు, శ్వాసను నిద్రలో గట్టిగా తీసుకోవడంతో క్రమేణా అది గురకకు దారితీస్తుంది. నిద్రిస్తున్నపుడు శ్వాసతీసుకోవడంలో గాలి సర్కులేట్ అవుతూ ఓకల్ కార్డులను కంపింప చేస్తూ ధ్వని పుట్టిస్తుంది. గాలి అధికమయ్యే కొద్ది ధ్వని అధికమవుతుంది.  నిద్రించే సమయంలో  నోరు,  ముక్కు ద్వారా గాలి సులభంగా  పోకపోవడం వల్ల గురకకు కారణం అవుతుంది.

## కారణాలు
* స్థూలకాయం :
* గొంతు వాపు :
* ధూమపానం :
## వైద్య సలహాలు
* లావుగా ఉన్నవారు బరువు తగ్గడానికి ప్రయత్నించాలి.
* నిద్రపోయేటప్పుడు పక్కకు తిరిగి పడుకోవటం అలవాటు చేసుకోవాలి. మంచాన్ని తలవైపు ఎత్తు ఉండేలాగా అమర్చుకోండి.
* నీటి ఆవిరిలో యూకలిప్టస్ తైలాన్ని వేసి ఆవిరి పడితే శ్వాస మార్గాలు తెరుచుకొని గురక తగ్గుతుంది.
* గురక నిలపడానికి, ఆవిరి పట్టడం చాలా సింపుల్ హోం రెమెడీ. ఇది శాస్వనాళంలో మ్యూకస్ ను బయటకు నెట్టివేయడం వల్ల నాజల్ బ్లాకేజ్ ను క్లియర్ చేస్తుంది. దాంతో శ్వాస ఫ్రీగా ఆడుతుంది.
## ఇదికూడా చూడండి
నిద్రలో శ్వాసకు అంతరాయాలు
## మూలాలు

## బాహ్య లంకెలు

* 
వర్గం:వ్యాధి లక్షణాలు
పంచదార

thumb|right|చక్కెర
**పంచదార** (చక్కెర) వంటకాలలో వాడుకునే తీపి పదార్ధం. ఈ చక్కెరని పంచదార అనిన్నీ, పూర్వం 'చీనీ' అనిన్నీ అనేవారు. అధికంగా చక్కెర తింటే టైప్ 2 డయాబెటిస్, స్థూలకాయం, దంతక్షయం వంటి వ్యాధులు వచ్చే అవకాశం ఉంది.

## ఆంధ్ర ప్రదేశ్ లో పంచదార తయారు చేసే కర్మాగారాలు

* చిత్తూరు సహకార చక్కెర మిల్లు: చిత్తూరు.
* బొబ్బిలి చక్కెర మిల్లు, బొబ్బిలి, విజయనగరం జిల్లా
* శ్రీ విజయరామ గజపతి సహకార చక్కెర కర్మాగారం, విజయనగరం జిల్లా
* ఏటికొప్పాక సహకార చక్కెర మిల్లు, విశాఖపట్నం జిల్లా
* తుమ్మపాల (అనకాపల్లి) చక్కెర మిల్లు, విశాఖపట్నం జిల్లా
* దక్కన్ షుగర్ ప్యాక్టరి: సామర్ల కోట:, తూర్పు గోదావరి జిల్లా
* సర్వరాయ షుగర్స్, చెల్లూరు, పశ్చిమ గోదావరి జిల్లా
* కె.సి.పి. లిమిటెడ్: వుయ్యూరు: కృష్ణా జిల్లా
* నంద్యాల సహకార చక్కెర మిల్లు: కర్నూలు జిల్లా
* దౌలత్ పూర్ సహకార చక్కెర మిల్లు: కడప జిల్లా
* ఆముదాలవలస సహకార చక్కెర మిల్లు: శ్రీకాకుళం, జిల్లా
* ఆంధ్ర షుగర్ మిల్లు: తణుకు, పశ్చిమ గోదావరి జిల్లా

## తెలంగాణా చక్కెర కర్మాగారాలు
*నిజాం షుగర్ ఫ్యాక్టరీ: బోధన్, నిజామాబాద్.
*సారంగ పూర్ సహకార చక్కెర మిల్లు: నిజామాబాద్ జిల్లా

## మూలాలు

వర్గం:రసాయన శాస్త్రం
ఆంధ్రా బ్యాంకు

భారతదేశపు వాణిజ్య బ్యాంకులలో **ఆంధ్రా బ్యాంకు** ఒకటి. ఈ బ్యాంకును 1923, నవంబరు 20 న ప్రముఖ స్వాతంత్ర్య సమరయోధుడు, మేధావి, బహుముఖ ప్రజ్ఞాశాలి అయిన భోగరాజు పట్టాభి సీతారామయ్య మచిలీపట్నంలో స్థాపించాడు. 1980లో ఈ బ్యాంకు జాతీయం చేశారు. 1981లో క్రెడిట్ కార్డు లను జారీ చేయుటం ద్వారా భారత దేశానికి క్రెడిట్ కార్డు వ్యవస్థను ఈ బ్యాంకు పరిచయం చేసింది. 2003 నాటికి నూరు శాతం కంప్యూటరీకరణ సాధించింది. 2007లో బయోమెట్రిక్ ఏటిఎంలను భారతదేశానికి పరిచయం చేసింది. 2007 సెప్టెంబర్ నాటికి ఈ బ్యాంకు 1,289 (గ్రామీణ-396, Semi-urban-376, పట్టణ-338, మెట్రో-179) బ్రాంచీలతో 99 ఎక్స్‌టెన్షన్ శాఖలతో, 37 శాటిలైట్ ఆఫీసులతో, 505 ఏటిఎంలతో, 22 రాష్ట్రాలలో, రెండు కేంద్ర పాలిత ప్రాంతాలలో విస్తరించి ఉంది. పెట్టుబడులను రాబట్టటంలో ఈ బ్యాంకు ఆసియాలోనే ప్రథమ స్థానంలో ఉంది. భారతదేశం మొత్తంలో ఈ బ్యాంకుకు 1,30,000 షేర్‌హోల్డర్స్, 1.372 కోట్ల ఖాతాదారులు ఉన్నారు. ప్రారంభం నుండి నేటి వరకు మొత్తం ఋణాలలోకనీసం 50 శాతానికి తగ్గకుండా ఋణాలను గ్రామీణ భారతానికే అందిస్తున్నబ్యాంక్ ఇది. దేశంలో బ్యాంకుల జాతీయం చేసిన తర్వాత క్రమబద్దంగా నడుస్తున్న జాతీయ బ్యాంకులలో ఇది ప్రధానమైనది. ఇలా ఎన్నో రికార్డులను సృష్టించిన ఈ బ్యాాంక్ ఇప్పుడు కనుమరుగు కాబోతోంది. 2020 ఏప్రిల్ 1 నుండి యూనియన్ బ్యాంకు ఆఫ్ ఇండియా లో విలీనమైంది.

## వనరులు
* Official site for the bank
* తెలుగులొ ఆంధ్రా బ్యాంక్ 

## మూలాలు

## బయటి లింకులు

* Official site
* Andhra Bank ATMs,Branches

వర్గం:భారతీయ బ్యాంకులు
వర్గం:జాతీయం చేయబడిన బ్యాంకులు
వర్గం:భారతీయ వాణిజ్య బ్యాంకులు
వర్గం:1923 స్థాపితాలు
వెలుపలి చెవి

**వెలుపలి చెవి** లేదా **బాహ్య చెవి** (external ear) కర్ణబేరి త్వచానికి వెలుపలిగా ఉండే చెవి నిర్మాణం. బాహ్య శ్రవణ నాళం, చెవి డొప్ప దీనిలోకి వస్తాయి. ఇవి శబ్ద తరంగాలను బయటి నుండి సేకరించి కర్ణబేరి మీద కేంద్రికరిస్తుంది. ఈ భాగం శబ్దపు 4000 Hz తరంగదైర్ఘ్యం సామర్ధ్యాన్ని 30- to 100-రెట్లు ద్విగుణీకృతం చేస్తుంది. మనం సాధరణంగా వినగలిగే శబ్దం కూడా ఈ ప్రాంతంలొనే ఉంటుంది.

## చెవి డొప్ప
బయటకు కనిపించే చెవి డొప్ప శబ్ద తరంగాలను బయటి నుండి సేకరించి కేంద్రీకరిస్తుంది. దీనిమధ్యలో మృదులాస్థిని కలిగి వుండి బయట ఉపకళా కణజాలంతో కప్పబడి ఉంటుంది. చాలా క్షీరదాలలో చెవిడొప్పను కదిలించ గలిగి ఉండి శబ్ద తరంగాల వైపు దీనిని తిప్పడానికి అవకాశం కల్పిస్తుంది. మనుషులు ఈ విధంగా కదిలించలేరు.

## బాహ్య శ్రవణ నాళం
చెవి డొప్ప సేకరించిన శబ్ద తరంగాలు ఈ నాళం లోనికి ప్రవేశిస్తాయి. సరళమైన దీని నిర్మాణం ఈ తరంగాలను మధ్య చెవిలోనికి పంపిస్తుంది.

## మూలాలు

వర్గం:శరీర నిర్మాణ శాస్త్రము
మధ్య చెవి

thumb|మధ్య చెవి భాగము
మధ్య చెవి (Middle ear) చెవిలోని మూడు భాగాలలో మధ్య భాగం. ఇది గ్రసనితో శ్రోతఃపథం ద్వారా కలిసి, కర్ణాస్థులు కలిగి ఉంటుంది. వెలుపలి చెవికి, మధ్య చెవికి మధ్యగా కర్ణభేరి ఉంటుంది.    మెదడుకు సమాచారం  పంపించడానికి చెవి యొక్క మూడు భాగాలు కలిసి పనిచేస్తాయి అవి లోపలి చెవి, మధ్య చెవి, బయటి చెవి.   లోపలి చెవి కోక్లియా, శబ్ద  నాడి( శ్రవణ , వినికిడి )   మెదడుతో రూపొందించబడింది.  మధ్య చెవి గాలితో  నిండిన స్థలం, ఇందులో  3 చిన్న ఎముకలు( మానవ  శరీరములో అతి చిన్నవి ) ఒసికిల్స్ అని పిలుస్తారు, వీటిని మల్లెయస్ (సుత్తి), ఇంకస్, స్టేప్స్ (స్టిరరప్) అని పిలుస్తారు.  టిమ్పానిక్ పొరకు చేరే ధ్వని తరంగాలు  ప్రకంపిస్తాయి . బయటి చెవిలో పిన్నా, చెవి నాళము , చెవిపోటు ఉన్నాయి.  **మధ్య చెవి** యుస్టాచియన్  గొట్టము ద్వారా ముక్కు, గొంతు వెనుక భాగంలో  ఉంటుంది .ఒక  వ్యక్తి ఆవలింత,  మింగినప్పుడు, చెవిపోటు నొప్పిని  రెండు వైపులా డిని సమం చేయడానికి, పొర దెబ్బతినకుండా నిరోధించడానికి యుస్టాచియన్ గొట్టమును   ను తెరవగలదు.   జలుబు, ఫ్లూ లక్షణాలు వచ్చినప్పుడు, యుస్టాచియన్  గొట్టము  శ్లేష్మంతో  ఉంటే , దీని ఒత్తిడి పలితముగా , తాత్కాలికముగా   చెవి వినపడక పోవడం  జరుగ వచ్చును . కొన్ని సార్లు తాత్కాలిక వినికిడి లోపం , పూర్తిగా చెవి వినబడక పోవడం జరుగ వచ్చును.        

## వ్యాధులు
చెవి వ్యాధి అంటే చెవులు పూర్తిగా వినబడక పోవడం , చెవిలో నొప్పి, అసౌకర్యం గా ఉంటే ఇవి  చెవి  వ్యాధులు అని నిర్ధారించవచ్చును . చెవి వ్యాధి లక్షణములను బట్టి , చెవిలో సోకిన భాగమును బట్టి మారవచ్చును . చెవిలో నొప్పి, చెవిలో చీము కారడం , చెవిలో హోరుమని శబ్దం ,  వాపు ఏర్పడటం , శబ్దములు వినబడక పోవడం, వంటివి ప్రాథమిక లక్షణములుగా చెప్పవచ్చును . చెవి వ్యాధులు రావడానికి ప్రధాన కారణం బ్యాక్తీరియా, ఫంగల్ ఇన్ఫెక్షన్స్ , చెవిలో ఎక్కువగా గాలి పోవడం, నీరు చేరడం ,  కొన్ని పడరాని మందులతో రావడం, చెవిలో గడ్డలు కట్టడం  వంటివి  కారణములుగా చెప్పవచ్చును  

## మూలాలు
           

వర్గం:శరీర నిర్మాణ శాస్త్రము
కర్ణభేరి

కర్ణభేరి (tympanic membrane) బాహ్య, మధ్య చెవి నిర్మాణాలను వేరుచేసే బిగుతుత్వచం. దీనిలో రెండు బహిస్త్వచాలు, మధ్య సంయోజక కణజాలం ఉంటుంది. బయటినుండి వచ్చే శబ్ద తరంగాలు కర్ణభేరిని తాకుతాయి. అక్కడి నుండి మధ్య చెవిలోని కర్ణాస్థులు లోపలి చెవిలోకి చేరవేస్తాయి. అంటే ధ్వని వల్ల గాలిలో కలిగే తరంగాలను చెవిలోపల ఉండే ద్రవంలోకి పంపుతుంది. 

కర్ణభేరి పగలడం వలన బయటి శబ్దాలు చెవి లోపలికి ప్రసరింపక చెవుడు వస్తుంది.

## వైద్యశాస్త్ర ప్రాముఖ్యత
బాంబులు పేలే సమయాల్లో,  లేక గాలిలో ప్రయాణించేటపుడు, మనం పీల్చేగాలి మధ్య చెవిలో గాలి పీడనం రెండూ సమతూకంలో లేనపుడు  అనుకోకుండా కర్ణభేరి పగలవచ్చు. 
ఇంకా ఆటలు ఆడేటప్పుడు, ఈత కొట్టేటపుడు, తెలిసీ తెలియకుండా నీళ్ళలోకి దూకినప్పుడు కూడా ఈ ప్రమాదం జరగడానికి అవకాశం ఉంది. ఇప్పటిదాకా ప్రచురించిన పరిశోధన ప్రకారం 80% నుంచి 95% పరిస్థితుల్లో ఎటువంటీ శ్రద్ధా అవసరం లేకుండానే రెండు నుంచి నాలుగు వారాల్లో అంతా సర్దుకున్నది.
## మూలాలు

వర్గం:శరీర నిర్మాణ శాస్త్రము
మిణుగురు పురుగు

మిణుగురు పురుగులు (ఆంగ్లం Fireflies) ఒకరకమైన కీటకాలు. వర్షా కాలం, శీతాకాలాలలో మిణుగురు పురుగులు కన్పిస్తుంటాయి. మిణుగురు పురుగు కాంతి  వేడి లేకు ండా వెలుగును మాత్రమే ఇస్తుంది. దీనికి కారణం వాటి శరీరంలో జరిగే ఒక రకమైన జీవ రసాయనిక చర్య. అలా అవి ఎందుకు చేస్తాయి? అంటే, పక్షులు, ఇతర జీవుల నుండి తమను తాము రక్షించుకునేందుకు, జత కట్టేందుకు, తమ జాతి జీవులకు సంకేతాలు పంపేందుకు ఇవి కాంతిని విరజుమ్ముతుంటాయి. ఉదాహరణకు: ఒక చోట ఉన్న పురుగు ఒకలా మెరిస్తే వేరే చోట ఉన్న పురుగు మరొలా మెరుస్తూ మొదటి పురుగు కు సమాధానం ఇస్తుంది.

మిణుగురు పురుగు పొట్ట క్రింది భాగంలోని కణాలలో ట్రాన్స్‌ఫెరిన్‌ అనే ఓ వర్ణద్రవ్యం ఉంటుంది. వెలుగు రావడం అనేది ఆక్సిడేషన్‌ చర్య వలననే జరుగుతుంది. టాన్స్‌ఫెరిన్‌ ఆక్సిజన్‌తో కలిసి ట్రాన్స్‌ఫెరేజ్‌ అనే ఎంజైమ్‌ సమక్షంలో చర్య జరుగుతుంది. ఫలితంగా ఆక్సీ ట్రాన్స్‌ ఫెరిన్‌, శక్తి వెలువడుతుంది. ఈ విధంగా వెలువడిన శక్తి వెలుగుగా మారు తుంది. అనంతరం ఆక్సీట్రాన్స్‌ఫెరిన్‌ తిరిగి ట్రాన్స్‌ఫెరిన్‌గా మారుతుంది. దీని వలన తిరిగి చర్య జరిగే వీలు ఏర్పడుతుంది.

File:Leuchtkäfer - Firefly.JPG|*లాంప్రోహిజా* స్త్రీ తన స్వంత కాంతితో
File:FireFlies short video.webm|తుమ్మెదల వీడియో
File:GluehwuermchenImWald.jpg|జర్మనీలోని నురేమ్‌బెర్గ్ సమీపంలోని అడవుల్లో తుమ్మెదలు, 30-సెకన్ల బహిర్గతం

నిజానికి మిణుగురు పురుగు నుంచి వఛ్చె కాంతి చాలా తక్కువ. ఒక కొవ్వొత్తి ఇచ్చే వెలుఇగుతో పోలిస్తే అందులో కేవలం 40వ వంతు కాంతి మాత్రమే మిణుగురు పురుగు ఇవ్వగలుగుతుంది. మనిషి కన్ను ఈ కాంతిని గ్రహించగలదు. కాబట్టే మిణుగురు పురుగు వెలుగులో మనం చకచకా ఓ పుస్తకాన్ని చదివేయచ్చు. 

వర్గం:కీటకాలు
బొడ్డు

**నాభి** లేదా **బొడ్డు** (ఆంగ్లం: Umbilicus or Navel) ఉదరము యొక్క ఉపరితలంలో యుండే భాగము. బిడ్డ పుట్టిన తర్వాత కత్తిరించబడిన నాభి నాళం ఎండి రాలిపోయి ఏర్పడిన లోతైన భాగం ఇది. ఇది అన్ని క్షీరదాలలో ఉన్నా కూడా మానవులలో ప్రస్ఫుటంగా కనిపిస్తుంది. 

మనుషులలో నాభి యొక్క పరిమాణము, లోతు, ఆకారము వివిధ వ్యక్తులలో విభేదిస్తుంది. ఒకే విధంగా కనిపించే కవలలో కొన్ని సార్లు దీనిని గుర్తింపు లక్షణంగా ఉపయోగిస్తారు. 

## భాషా విశేషాలు
తెలుగు భాషలో బొడ్డు పదానికి వివిధ ప్రయోగాలున్నాయి. బొడ్డు లేదా నాభి (The navel) మన శరీర భాగము. బొడ్డుకోయుట అనగా బిడ్డ పుట్టిన తర్వాత బొడ్డు నాళాన్ని కోయడం అనే ప్రక్రియ. బొడ్డుఊచ అనగా గొళ్ళెము (a bolt, a pointless arrow). బొడ్డుకొంగు అనగా పురుషులు బొడ్డు చుట్టూ ధరించే వస్త్రము. బొడ్డుచావడి, బొడ్డుచవిక అనగా నడిమి చావిడి లేదా చావడిలోని మధ్యభాగము. బొడ్డుగంటలు ఏనుగుకు రెండువైపులా వేలాడదీసే గంటలు. ఉదా: "కరులబొడ్డుగంటలు ఘల్లుమనిమ్రోయ." బొడ్డుపుడక దూదిని ఏకే పరికరం. ఒకవిధమైన మ్రానికొరముట్టు. బొడ్డుమల్లె ఒక రకమైన మల్లె.

## మానవునిలో నిర్మాణము
నాభి ఉదరము యొక్క ఉపరితలంలో బాహ్యంగా కనిపించే స్పష్టమైన నిర్మాణము. మానవులలో నాభి యొక్క స్థానము స్థిరంగా ఉంటుంది. దీని తలంలోని చర్మం 10వ కశేరు నాడి (T10 dermatome) ద్వారా కలుపబడతాయి. దీని స్థానం కటి వెన్నుపూస (L3/L4) తలానికి సమానం.
right|300px
thumb|right|200 px|Navel at Golden Section - 62% of body height

కొందరు పిల్లలలో నాభి వద్ద హెర్నియా వచ్చే అవకాశం ఉంటుంది. దీనికి కారణం నాభి నిర్మాణాత్మకంగా బలహీనమైన భాగం కావడమే. గర్భం వచ్చిన తర్వాత పెరుగుతున్న గర్భాశయం నాభి మీద ఒత్తిడి తెచ్చి ఉబ్బెత్తుగా కనిపిస్తుంది. అయితే ప్రసవం తర్వాత కొంతకాలానికి అది మామూలుగా లోపలికి పోతుంది. 

నాబి ఉదరభాగాన్ని నాలుగు భాగాలుగా చేస్తుంది. లియోనార్డో డావిన్సీ చిత్రించిన మానవుని శరీరనిర్మాణంలో నాభి మధ్యభాగాన్ని ఆక్రమించింది. నిజంగా మన శరీరంలో గురుత్వాకర్షణ పరంగా కూడా నాభి మధ్యభాగం అవుతుంది. 

కొందరిలో నాభి ఒక చిన్న లొత్తగానే ఉంటుంది. ఇది సామాన్యంగా నాభి హెర్నియా (umbilical hernia) కోసం శస్త్రచికిత్స చేసిన తర్వాత కనిపిస్తుంది.

## మూలాలు

వర్గం:శరీర నిర్మాణ శాస్త్రము
నెమటోడ

**నెమటోడ** (లాటిన్ Nematoda) వర్గంలో గల జీవులను గుండ్రటి పురుగులు లేదా నులి పురుగులు అంటారు. ఇవి నేల, నీరు మొదలైన అనేక ఆవాసాలలో స్వేచ్ఛగా నివసించే జీవులు. కొన్ని పరాన్న జీవులు. ఇవి మిధ్యా శరీరకుహరజీవులు. ఇవి త్రిస్తరిత నిర్మాణాన్ని, ద్విపార్శ్వ సౌష్టవాన్ని చూపుతాయి.

## సాధారణ లక్షణాలు
* శరీరం పొడవుగా, స్థూపాకారంగా ఉంటుంది. ఖండీభవనం లేదు.
* శరీరం మీద రక్షణ కోసం పారదర్శకమైన, గట్టి కొల్లాజన్ అవభాసిన పొర ఉంటుంది. శైలికలు లేవు.
* బాహ్యచర్మం అనేక కణాల కలయికతో ఏర్పడినది (సిన్షీషియమ్).
* శరీర కుడ్యానికి ఆయత కండరాలు మాత్రమే ఉంటాయి. వర్తుల కండరాలు లేవు.
* శరీర కుహరం మిథ్యాశరీరకుహరం. పిండాభివృద్ధి విదళన కుహరపు శేషం. మధ్యత్వచం పూర్తిగా శరీర కుహరాన్ని పరివేష్టించలేదు. ఇది మిథ్యాశరీరకుహరద్రవంతో నిండి ఉంటుంది. కాబట్టి జలస్థితిక అస్థిపంజరంగా పనిచేస్తుంది.
* జీర్ణనాళం సరళమైన నిలువు గొట్టం. పూర్వాంతాన నోరు, పరాంతాన పాయువు ఉంటాయి. జీర్ణనాళం గోడలలో ఒకే పొరగా ఉన్న అంతఃత్వచ కణాలు ఉంటాయి. కండరాలు లేవు. అందువల్ల జీర్ణమైన ఆహారపదార్ధాలు మిథ్యాశరీరకుహరంలోకి సులబంగా శోషించడం జరుగుతుంది. 
* రక్తప్రసరణ వ్యవస్థ లేదు. మిథ్యాశరీర కుహరద్రవం పోషకపదార్ధాలను శరీరం అంతటా పంపిణీ చేస్తుంది.
* విసర్జన వ్యవస్థలో నాళికలు H-ఆకారంలో అమరి ఉంటాయి లేదా గ్రంథిలాంటి నిర్మాణాలు ఉంటాయి. జ్వాలా కణాలు లేవు.
* నాడీ వ్యవస్థలో నాడీ సంధులు గల పర్వాంత్ర నాడీ వలయం, పూర్వ పరాంతానికి వ్యాపించిన నాడులు ఉంటాయి. ఏంఫిడ్లు (శరీరానికి పూర్వాంతంలో ఉండే రసాయన గ్రాహకాలు), ఫాస్మిడ్లు (శరీరానికి పరాంతంలో ఉండే గ్రంధి జ్ఞానాంగాలు) అనే జ్ఞానాంగాలు ఉంటాయి.
* ఏకలింగ జీవులు, లైంగిక ద్విరూపకతను ప్రదర్శిస్తాయి. సాధారణంగా మగ జీవులు ఆడ జీవుల కంటే చిన్నవి, పరాంతం వంపు తిరిగి ఉంటుంది. అవస్కరం, ఒకటి లేదా రెండు సంపర్క కంటకాలు ఉంటాయి. ఆడ జీవులలో జనన రంధ్రం పాయువు నుంచి వేరుగా ఉంటుంది.
* ఎక్కువగా అండోత్పదకాలు (ఉదా: ఆస్కారిస్), కొన్ని అండ శిశుత్పాదకాలు (ఉదా:ఉచరేరియా). అంతఃఫలదీకరణ జరుగుతుంది. అధిక సంఖ్యలో గుడ్లు పెడతాయి. పెరుగుదలలో నాలుగు పర్యాయాలు అవభాసిని నిర్మోచనం జరుగుతుంది.

## వర్గీకరణ
* ఆస్కారిస్:- (సామాన్య గుండ్రటి పురుగు)
* ఆంకైలోస్టోమా:- (కొంకి పురుగు)
* ఎంటిరోబియస్:- (పిన్ పురుగు)
* ట్రైకినెల్లా:- (ట్రైకినా పురుగు)
* ఆంకోసెర్సిడే:- కుటుంబం: 
** ఆంకోసెర్సియా:-
** ఉచరేరియా:- (ఫైలేరియా పురుగు)

వర్గం:జంతు శాస్త్రము
వర్గం:నెమటోడ
స్టేట్ బ్యాంక్ ఆఫ్ హైదరాబాదు

**స్టేట్ బ్యాంక్ ఆఫ్ హైదరాబాదుAYJPS3987P** అనేది స్టేట్ బ్యాంక్ ఆఫ్ ఇండియా లేదా భారతీయ స్టేట్ బ్యాంకుకు చెందిన ఒక అనుబంధ బ్యాంకు, భారతదేశములోని షెడ్యుల్డ్ బ్యాంకులలో ఒకటి. ప్రారంభంలో హైదరాబాదు నిజాంచే ఈ బ్యాంకు స్థాపించబడింది. స్వాతంత్ర్యం అనంతరం ఇతర బ్యాంకులతో పాటు సంస్థానంలోని ఈ బ్యాంకును కూడా 1959 బ్యాంకుల అనుబంధ చట్టం ప్రకారం పేరు మార్చబడి స్టేట్ బ్యాంక్ ఆఫ్ ఇండియాకు అనుబంధ బ్యాంకుగా చేయబడింది. స్టేట్ బ్యాంక్ ఆఫ్ హైదరాబాదు, భారతీయ స్టేట్ బ్యాంకుకు మొట్టమొదటి అనుబంధ బ్యాంకు. దీని ప్రధాన కేంద్రం హైదరాబాదు నగరంలో ఉంది.

## చరిత్ర
హైదరాబాదు సంస్థానాన్ని పరిపాలించిన చివరి నవాబు మీర్ ఉస్మాన్ అలీ ఖాన్ హయాంలో 1941లో నిజాం రాజ్యపు కేంద్ర బ్యాంకుగా దీనిని స్థాపించారు. బ్రిటీష్ పరిపాలన కాలంలో నిజాం రాజ్యంలో ప్రత్యేకంగా చెలామణి అవుతున్న ఉస్మానియా సిక్కా కరెన్సీని కూడా ఈ బ్యాంకు నిర్వహించేది.

## ఇవి కూడా చూడండి

## బయటి లింకులు
*స్టేట్ బ్యాంక్ ఆఫ్ హైదరాబాదు అధికారిక వెబ్ సైటు 

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
స్టేట్ బ్యాంక్ ఆఫ్ పాటియాలా

thumb|ఎస్‌బిఐ లోగో
స్టేట్ బ్యాంక్ ఆఫ్ ఇండియా లేదా భారతీయ స్టేట్ బ్యాంకుకు చెందిన అనుబంధ బ్యాంకులలో **స్టేట్ బ్యాంక్ ఆఫ్ పాటియాలా** (*State Bank of Patiala*) ఒకటి. దీని ప్రారంభ నామం **పాటియాలా స్టేట్ బ్యాంక్**. దీని 1917, నవంబర్ 17 న స్థాపించారు. ఈ బ్యాంకు స్థాపించినది భూపిందర్ సింగ్. ఇతను స్వాతంత్ర్యానికి పూర్వం సంస్థానాలలో ఒకటైన పాటియాలా సంస్థానపు మహారాజు. ఆ కాలంలో మామూలు బ్యాంకుగానే కాకుండా పాటియాలా రాజ్యపు కేంద్ర బ్యాంకుగా కూడా విధులను నిర్వహించేది.

స్వాతంత్ర్యం అనంతరం పాటియాలా బ్యాంకు పంజాబ్ ప్రభుత్వపు అనుబంధంగా మారినది. 1960, ఏప్రిల్ 1 న ఇది స్టేట్ బ్యాంక్ గ్రూపులో భాగమైంది. ప్రస్తుతం దేశవ్యాప్తంగా ఈ బ్యాంకుకు 750కి పైగా బ్రాంచీలు ఉన్నాయి. పంజాబ్, హర్యానా, హిమాచల్ ప్రదేశ్ లలో ఈ బ్యాంకు బ్రాంచీలు ఎక్కువగా ఉన్నాయి. ఇతర స్టేట్ బ్యాంకు అనుబంధ బ్యాంకుల మాదిరిగానే ఈ బ్యాంకు కూడా స్టేట్ బ్యాంకు గ్రూపునకు సంబంధించిన లోగోనే ఉపయోగిస్తుంది.

## ఇవి కూడా చూడండి

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
స్టేట్ బ్యాంక్ ఆఫ్ ట్రావన్‌కోర్

thumb|లోగో
**స్టేట్ బ్యాంక్ ఆఫ్ ట్రావన్‌కోర్** భారతీయ స్టేట్ బ్యాంకుకు చెందిన 7 అనుబంధ బ్యాంకులలో ఒకటి. ఇది కేరళ రాష్ట్రపు ప్రధాన బ్యాంకు. 1945లో ట్రావన్‌కోర్ బ్యాంకు లిమిటెడ్ పేరుతో ఇది ప్రారంభించబడింది. దీని సంస్థాపకుడు ట్రావన్‌కోర్ సంస్థానపు మహారాజు. 1959లో పార్లమెంటు ఆమోదించిన భారత అనుబంధ బ్యాంకుల చట్టం ప్రకారం ఇది స్టేట్ బ్యాంక్ గ్రూపులో భాగమైంది. కేరళలో ఉన్న అనేక పూర్వపు ప్రైవేటు బ్యాంకులు అనేకం 1961, 1965 మధ్యలో ఈ బ్యాంకులో భాగమైనవి. వాటిలో ముఖమైన బ్యాంకులు ట్రావన్‌కోర్ ఫార్వర్డ్ బ్యాంక్, కొట్టాయం ఓరియంట్ బ్యాంక్, బ్యాంక్ ఆఫ్ న్యూ ఇండియా, కొచ్చిన్ నాయర్ బ్యాంక్, ది లాటిన్ క్రిస్ట్రియన్ బ్యాంక్ మొదలగునవి.

దేశం మొత్తం మీద 14 రాష్ట్రాలలో ఈ బ్యాంకుకు 670 కి పైగా శాఖలు ఉన్నాయి. వాటిలో అధికంగా 552 శాఖలు కేరళ రాష్ట్రములో ఉన్నాయి. 2005, సెప్టెంబర్ 12 న ఈ బ్యాంకు అన్ని శాఖలలో కంప్యూటరీకరణ కావించి కోర్ బ్యాంకింగ్ గా ఏర్పడింది. ఈ విధంగా కోర్ బ్యాంకింగ్ గా ఏర్పడిన స్టేట్ బ్యాంక్ గ్రూప్ బ్యాంకులలో ఇది రెండవది.
## ఇవి కూడా చూడండి

## బయటి లింకులు

*Official site

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
బాన్సురి

**బాన్సురి** (ఆంగ్లం : The **Bansuri** (హిందీ : बांसुरी ) ; (బెంగాలి: বাঁসুরী) అనే దీనిని హిందుస్థానీ సంగీతంలో ఉపయోగిస్తారు. కర్ణాటక సంగీతంలో ఉపయోగించు వేణువు మాదిరిగా ఉండి మరికొంత పొడవుగా ఉండే వాద్యపరికరం బాన్సురి.

బాన్సూరి అనేది భారత ఉపఖండం నుండి ఉద్భవించిన ఒక పురాతన సైడ్- బ్లోన్ వెదురు వేణువు. ఇది వెదురు,  లోహం లాంటి పదార్థంతో తయారు చేయబడిన ఏరోఫోన్, దీనిని అనేక భారతీయ, నేపాలీ లోక్ పాటలలో ఉపయోగిస్తారు. **బాన్సూరి** సాంప్రదాయకంగా ఏడు వేలు రంధ్రాలతో కూడిన ఒకే బోలు వెదురు షాఫ్ట్ నుండి తయారు చేయబడుతుంది. కొన్ని ఆధునిక డిజైన్లు ఐవరీ, ఫైబర్‌గ్లాస్, వివిధ లోహాలలో వస్తాయి. ఆరు రంధ్రాల వాయిద్యం రెండున్నర అష్టపదుల సంగీతాన్ని ఉత్పత్తి చేస్తుంది. బాన్సూరి *సాధారణంగా* 30 మరియు 75 సెంటీమీటర్ల (12 మరియు 30 అంగుళాలు) పొడవు మరియు మానవ బొటనవేలు మందం ఉంటుంది..  ఒక చివర మూసివేయబడింది మరియు మూసివేసిన చివర నుండి కొన్ని సెంటీమీటర్లు దాని బ్లో హోల్. పొడవైన *బాన్సూరిలు* లోతైన టోన్లు మరియు తక్కువ పిచ్‌లను కలిగి ఉంటాయి.

బన్సూరి లాంటి వేణువు పురాతన బౌద్ధ,  హిందూ,  జైన దేవాలయ చిత్రాలు మరియు రిలీఫ్‌లలో చిత్రీకరించబడింది.  హిందూ దేవుడు కృష్ణుడి రూప దర్శనంలో  ఇది సాధారణం.  ఇది కృష్ణుడు,  రాధ ప్రేమకథతో దగ్గరి సంబంధం కలిగి ఉంది . * బన్సూరిని* శ్రీకృష్ణుడి దైవిక వాయిద్యంగా గౌరవిస్తారు మరియు తరచుగా కృష్ణుడి రాసలీల నృత్యంతో ముడిపడి ఉంటుంది. ఈ ఇతిహాసాలు కొన్నిసార్లు ఈ గాలి వాయిద్యానికి *మురళి* వంటి ప్రత్యామ్నాయ పేర్లను ఉపయోగిస్తాయి .  అయితే, శైవ మతం వంటి ఇతర సంప్రదాయాలలో కూడా ఈ వాయిద్యం సాధారణం .  ప్రారంభ మధ్యయుగ భారతీయ గ్రంథాలు దీనిని *వంశీ* అని కూడా సూచిస్తాయి , అయితే మధ్యయుగ ఇండోనేషియా హిందూ మరియు బౌద్ధ కళలలో, అలాగే జావా మరియు బాలిలోని ఆలయ శిల్పాలలో 10వ శతాబ్దానికి పూర్వ కాలం నాటివి, ఈ విలోమ వేణువును *వాంగ్సి* లేదా *బాంగ్సి* అని పిలుస్తారు . 

## పద వ్యుత్పత్తి
హిందీలో "బాన్స్" అనగా తెలుగులో వెదురు, బాన్స్ తో తయారుచేసిన వాయిద్యం నుండి "సుర్" లను వాయించేందుకు ఉపయోగిస్తారు కాబట్టి దీనికి "బాన్సురి" లేదా "బాన్సురీ" అనే పేరు వచ్చింది. ఉత్తర భారతదేశంలో ఈ బాన్సురీకి, శ్రీకృష్ణునికీ అభినాభావ సంబంధముందని, శ్రీకృష్ణుడు ఈ బాన్సురీని చక్కగా వాయించేవాడనీ ప్రతీతి.

## ప్రఖ్యాత బాన్సురీ వాయిద్యకారులు
* పన్నాలాల్ ఘోష్
* హరిప్రసాద్ చౌరాసియా, 

## ఇవీ చూడండి
* వేణువు
* పిల్లన గ్రోవి
* మురళి

## మూలాలు

వర్గం:భారతీయ సంగీతం
వర్గం:భారతీయ వాద్యపరికరాలు
స్టేట్ బ్యాంక్ ఆఫ్ ఇండోర్

**స్టేట్ బ్యాంక్ ఆఫ్ ఇండోర్,** భారతీయ స్టేట్ బ్యాంకు లేదా స్టేట్ బ్యాంక్ ఆఫ్ ఇండియాకు చెందిన అనుబంధ బ్యాంకులలో ఒకటి. అన్ని అనుబంధ బ్యాంకుల వలనే ఇది కూడా స్టేట్ బ్యాంకుకు చెందిన ఉమ్మడి లోగోనే ఉపయోగిస్తుంది. స్టేట్ బ్యాంక్ ఆఫ్ ఇండోర్ బ్యాంకు శాఖలు మధ్యప్రదేశ్, ఛత్తీస్‌గడ్ లలో పెద్ద సంఖ్యలో  ఉన్నాయి.

## చరిత్ర
స్టేట్ బ్యాంక్ ఆఫ్ ఇండోర్ మాల్వా రీజియన్‌కు చెందిన బ్యాంకు.దీనిని ఇండోర్ బ్యాంక్, బ్యాంక్ ఆఫ్ ఇండోర్ లిమిటెడ్ అని పిలుస్తారు. ఈ ప్రాంతానికి అప్పటి పాలకుడు హిజ్ హైనెస్ మహారాజా తుకోజిరావ్ హోల్కర్ - 3  ప్రత్యేక చార్టర్ కింద ఏర్పాటు చేయబడింది. బ్యాంక్ ఆఫ్ ఇండోర్ లిమిటెడ్ 1960 జనవరి 1 నుండి స్టేట్ బ్యాంక్ ఆఫ్ ఇండియా (సబ్సిడియరీ బ్యాంక్స్) చట్టం, 1959 ప్రకారం, స్టేట్ బ్యాంక్ ఆఫ్ ఇండియా అనుబంధ సంస్థగా మారింది.అప్పటి నుండి ఇది స్టేట్ బ్యాంక్ ఆఫ్ ఇండోర్ గా పేరు మార్చబడింది.స్టేట్ బ్యాంక్ ఆఫ్ ఇండోర్ బ్యాంక్ 1962 లో ది బ్యాంక్ ఆఫ్ దేవాస్ లిమిటెడ్, 1965 లో ది దేవాస్ సీనియర్ బ్యాంక్ లిమిటెడ్ వ్యాపారాన్ని సొంతం చేసుకుంది.1971 లో క్లాస్ 'ఎ'  గ్రేడ్  కేటగిరీకి చెందిన బ్యాంకుగా గుర్తించబడింది.అప్పటినుండి బ్యాంక్ స్థిరమైన పురోగతి సాధించింది. 2009  మార్చి చివరిలో, వ్యాపార టర్నోవర్ రూ .50,000 కోట్లు దాటింది.

## ఎస్.బి.ఐ.లో విలీనం
thumb|స్టేట్ బ్యాంక్ ఆఫ్ ఇండియా, ప్రధాన కార్యాలయం, ముంబాయి
స్టేట్ బ్యాంక్ ఆఫ్ ఇండోర్ అన్ని శాఖలు 2010 ఆగష్టు 27 న స్టేట్ బ్యాంక్ ఆఫ్ ఇండియాలో విలీనం అయ్యాయి.

## మూలాలు

## బయటి లింకులు
*http://www.indorebank.org/

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
స్టేట్ బ్యాంక్ ఆఫ్ బికనూర్ & జైపూర్

thumb|321x321px|స్టేట్ బ్యాంక్ ఆఫ్ బికనూర్ అండ్ జైపూరు
**స్టేట్ బ్యాంక్ ఆఫ్ బికనూర్ & జైపూర్,** అనేది ఒక ప్రధాన భారతీయ బ్యాంకు**.** భారతీయ స్టేట్ బ్యాంకుకు చెందిన ఏడు అనుబంధ బ్యాంకులలో ఇది ఒకటి. ఇది 1966, ఏప్రిల్ 25 న ఏర్పడింది. స్టేట్ బ్యాంక్ ఆఫ్ బికనూర్, స్టేట్ బ్యాంక్ ఆఫ్ జైపూర్ అనే రెండు బ్యాంకుల విలీనం వల్ల బ్యాంకుకు ఈ పేరు ఏర్పడింది.ఈ బ్యాంకుకు దేశవ్యాప్తంగా 850 కిపైగా శాఖలు ఉన్నాయి.ఇది 2017 మార్చి 31 న స్టేట్ బ్యాంక్ ఆఫ్ ఇండియాలో విలీనం చేయబడింది. 2015 నాటికి స్టేట్ బ్యాంక్ ఆఫ్ బికనూర్ & జైపూర్ వివిధ ప్రాంతాలలో 1,360 శాఖలు నిర్వహణ కొనసాగిస్తుంది. ఇవి ఎక్కువగా భారతదేశంలోని రాజస్థాన్ రాష్ట్రంలో ఉన్నాయి. రాజస్థాన్ నుండి బ్రాంచ్ నెట్‌వర్క్ భారతదేశంలోని అన్ని ప్రధాన వ్యాపార కేంద్రాలను కవర్ చేసింది.1997 లో బ్యాంక్ 1,360,000 షేర్ల ప్రారంభ పబ్లిక్ ఆఫర్‌తో మూలధన మార్కెట్లోకి రూ. ఒక్కో షేరుకు 440 రూపాయలుగా ఉంది. 2015-16 సంవత్సరానికి కంపెనీ నికర లాభం రూ. 8.5 బిలియన్లుగా ఉంది.

## చరిత్ర
స్టేట్ బ్యాంక్ ఆఫ్ జైపూర్ 1943లో స్థాపించబడింది. స్టేట్ బ్యాంక్ ఆఫ్ బికనూర్ 1944లో స్థాపించబడింది. ఈ రెండు బ్యాంకుల విలీనంతో స్టేట్ బ్యాంక్ ఆఫ్ బికనూర్ & జైపూర్ అనే పేరు ఏర్పడింది. స్టేట్ బ్యాంక్ ఆఫ్ బికనేర్, జైపూర్ పరిపాలనా ప్రధాన కార్యాలయం జైపూర్ (రాజస్థాన్) లో ఉంది 1963 ఫిబ్రవరి 8 న స్థాపించబడిన మధురలోని గోవింద్ బ్యాంక్ (ప్రైవేట్) లిమిటెడ్‌ను ఎస్బిబిజె 1966 ఏప్రియల్ 25 న స్వాధీనం చేసుకుంది.ఈ రెండు బ్యాంకులు స్టేట్ బ్యాంక్ ఆఫ్ ఇండియా (సబ్సిడియరీ బ్యాంక్) చట్టం, 1959 ప్రకారం స్టేట్ బ్యాంక్ ఆఫ్ ఇండియాకు అనుబంధ సంస్థలుగా పరిగణించబడ్డాయి.దీనిని 2017 ఫిబ్రవరి 15 న స్టేట్ బ్యాంకు ఆప్ ఇండియాలో విలీనం చేయటానికి భారత ప్రభుత్వం ఆమోదించింది. చివరకు ఇది  2017 మార్చి 31 న ఎస్బిఐలో విలీనం అయ్యింది.

## మూలాలు

## బయటి లింకులు
* http://www.sbbjbank.com/ 

వర్గం:భారతీయ బ్యాంకులు
వర్గం:భారతీయ వాణిజ్య బ్యాంకులు
సంగీత వాద్యపరికరాల జాబితా

ప్రపంచ సంగీతంలో ఉపయోగించు వివిధ రకాల వాద్యపరికరాల జాబితా.
right|thumb|250px|క్రీశ. 1 -3 వశతాబ్ద కాలానికి చెందిన అమరావతి స్తూపంపై చెక్కబడిన సంగీత పరికరాల చిత్రాలు
right|thumb|250px|ఆంధ్ర ప్రదేశ్‌లో వాడే కొన్ని సంగీత వాయిద్యాలు
right|thumb|250px|ఆంధ్ర ప్రదేశ్‌లో వాడే కొన్ని సంగీత వాయిద్యాలు
# గిటార్
# పియానో
# అకార్డియన్
# బాగ్ పైప్ (స్కాట్ లాండ్)
# డ్రీమ్ కిట్
# ఆల్ ఫోర్డ్ (స్విట్జర్ లాండ్)
# సాక్సోఫోన్
# హార్స్
# మాండొలిన్
# లైర్
# ల్యూట్
# పైప్ ఆర్గన్
# ఫ్రెంచ్ హార్న్
# వయోలిన్
# ట్రంపెట్
# టింపానీ
# కోంగా డ్రమ్స్
# టాంబొరిన్
# ఐరిస్ హార్న్
# బుగుల్
# బలలైకా (రష్యా)
# కాస్టనెట్స్ (స్పెయిన్)
# డబుల్ బాస్
# బంజో (అమెరికా)
# హార్మోనికా
# హర్మోనియం
# తురార్లు
;భారతీయ వాద్య పరికరాలు
# వీణ
# నాదస్వరం
# డోలు (నాదస్వర ప్రక్కవాద్యం)
# వేణువు
# షెహనాయ్
# బాన్సురి
# సుర్నామ్
# మొహురి
# ఖుంగ్
# కర్నా
# సింగా
# పక్కవాద్యం
# గోటువాద్యం (విచిత్ర వీణ)
# కరతాళాలు
# తబలా
# బ్రహ్మతాళం
# పిల్లనగ్రోవి
# పంచముఖవాద్యం
# ఏకతార
# డోలక్
# చెండ
# నగార(కొండజాతి)
# ఫిడేలు
# మృదంగం
# జంత్ర
# మందర
# సారంగి
# సితార
# శంఖం (వాయిద్యం)
# సరోద్
# తంబూర
# కాళికొమ్ము
# మంజీర  (జాలర)
# రణసింఘా
# ఢమరుకము
# విల్లాడి వాద్యం
# పంబై
# కొమ్ము వాయిద్యం
# గుమ్మెత
# పొమ్మలు /పొంబలు
# డోలు
# మద్దెల
# పాముల బుర్ర
# చిరుతలు
# గజ్జెలు
# మువ్వలు
# కుండ/ఘటం
# చక్కలు
# తాళాలు
# డిక్కి
# మువ్వలు
# నాగస్వరం
# హర్మోనియం
# డప్పు
# ఘటము
# తుతార్లు

## మూలాలు

## వెలుపలి లంకెలు
వర్గం:సంగీతం
వర్గం:కళలు
వర్గం:జాబితాలు
షెహనాయ్

thumb|right|షెహనాయ్

ఇది హిందుస్థానీ సంగీతం లో విరివిగా ఉపయోగించు వాద్యపరికరం. దీనికి రెండు పీకలుంటాయి. గొట్టం లాంటి ఆకారం ఉంటుంది. ఒక వైపు సన్నగా మొదలై మరొకవైపు పోనుపోను వెడల్పవుతూ ఉంటుంది. దీని చివర వెడల్పాటి లోహపు గరాటులాంటి సాధనం అమరిక ఉంటుంది. దీనికి ఎనిమిది రంద్రాలుంటాయి. ఎనిమిదో రంద్రానికి మైనం పూసి స్వరస్థాయిని క్రమబద్దం చేస్తుంటారు. 

## వాద్యకారులు

* ఉస్తాద్ బిస్మిల్లా ఖాన్ 
thumbnail|షెహనాయి వాయిస్తున్న ఉస్తాద్ బిస్మిల్లా ఖాన్ (మధ్యలో)

## ఇవీ చూడండి
* నాదస్వరం
* సన్నాయి
## మూలాలు

## బయటి లింకులు
* Listen to Shehnai online on DeshGujarat.Com
* The Indian Oboe Reexamined

వర్గం:భారతీయ సంగీతం
వర్గం:భారతీయ వాద్యపరికరాలు
వెబ్‌సైటు

thumb|250x250px|బాలీవుడ్ హంగామా వెబ్‌సైటు టెక్స్ట్‌లోగో
వెబ్ సైటు (లేదా "అంతర్జాల స్థలం") అనగా వెబ్ సర్వర్ (ఒక కంప్యూటర్ లేదా ఒక సాఫ్ట్‌వేర్) లో చేర్చబడిన వెబ్‌ పేజీలు, బొమ్మలు, వీడియో, డిజిటల్ సమాచారాల యొక్క సముదాయం. సాధారణంగా దీనిని ఇంటర్నెట్, ల్యాన్ లేక సెల్ ఫోన్‌ల ద్వారా కూడా సందర్శించవచ్చు.
వెబ్ పేజీ అనేది HTML అనే కంప్యూటర్ భాషలో రాయబడిన ఒక డాక్యుమెంట్. HTTP అనే ప్రోటోకాల్ (నియమాల) ద్వారా వెబ్ సర్వర్ నుంచి వెబ్ బ్రౌజర్‌కు బదిలీ చేయబడుతుంది. బహిరంగంగా వీక్షించగల వెబ్‌సైటులన్నింటినీ కలిపి వరల్డ్ వైడ్ వెబ్ లేదా www అని వ్యవహరించడం జరుగుతుంది.
## చరిత్ర
వరల్డ్ వైడ్ వెబ్ ను 1991 సంవత్సరంలో CERN కి చెందిన ఇంజనీరైన టిమ్ బెర్నర్స్ లీ రూపొందించాడు. ఏప్రిల్ 30, 1993 వతేదీన CERN వరల్డ్ వైడ్ వెబ్ ను అందరికీ ఉచితంగా అందుబాటులో ఉంచుతున్నట్లుగా ప్రకటించింది. HTML, HTTP ని ప్రవేశపెట్టక ముందు ఫైల్ ట్రాన్స్‌ఫర్ ప్రోటోకాల్, గోఫర్ ప్రోటోకాల్ మొదలైన వాటిని సర్వర్ నుంచి ఫైళ్ళను రాబట్టేందుకు వాడేవారు.

## వర్గీకరణ
వెబ్ సైటుల అవసరాన్ని బట్టి వాటిని క్రింది విధంగా వర్గీకరించవచ్చు
# వ్యక్తిగత వెబ్‌సైటు
# వ్యాపార/ వాణిజ్య వెబ్ సైటు
# ప్రభుత్వ వెబ్ సైటు
# స్వచ్ఛంద సేవాసంస్థల లేదా లాభాపేక్ష రహిత సంస్థల వెబ్‌సైటులు
# విద్యా సంస్థల వెబ్ సైటు
# ప్రసార మాధ్యమాల వెబ్‌సైటు, మొదలగునవి ముఖ్యమైనవి.

ఎదైనా ఒకవిషయానికి సంబంధించినవివరాలను, సంక్షిప్త సమాచారంతో ఇతర వెబ్సైటుల లింకులను ఇచ్చే వెబ్‌సైటులను ప్రవేశ ద్వారాలు (పోర్టల్) అంటారు.
ఉదా: అనే ప్రవేశ ద్వారంలో తెలుగులో వార్తలు, భవిష్యత్తు, వినోదం గురించిన సమాచారం అందిస్తుంది.
భారత ప్రగతి ద్వారం అనే ప్రవేశ ద్వారంలో గ్రామీణ, సమాజాభివృద్ధికి సంబంధించిన వివిధ వివరాలుంటాయి.

## బయటి లింకులు =[http://www.icann.org/ ఇంటర్నెట్ కార్పొరేషన్ ఫర్ అసైన్డ్ నేమ్స్ అండ్ నంబర్స్ (ICANN)]
* ఇంటర్నెట్ కార్పొరేషన్ ఫర్ అసైన్డ్ నేమ్స్ అండ్ నంబర్స్ (ICANN)
* వరల్డ్ వైడ్ వెబ్ కన్సార్టియం (w3c)
* [ది ఇంటర్నెట్ సొసైటీ(ISOC)

== మూలాలు ==


[వర్గం:అంతర్జాలం]
వర్గం:అంతర్జాలంలో తెలుగు
వర్గం:వెబ్‌సైట్లు
నిడేరియా

**నిడేరియా** (లాటిన్ Cnidaria) యూమెటాజోవాకు చెందిన ప్రతినిధులు. ఇవి ఎక్కువగా సముద్ర ఆవరణలో నివసిస్తాయి. ఇవి ఎక్కువగా స్థానబద్ధ జీవులు. ద్విస్తరిత శరీర నిర్మాణం, వలయ సౌష్టవం ప్రదర్శిస్తాయి.

## సాధారణ లక్షణాలు
* ఇవి కణజాల నిర్మాణస్థాయి గల మెటాజోవా జీవులు.
* కొన్ని ఏకాంత, మరికొన్ని సహనివేశ జీవులు. శారీరానికి మధ్య పాయువు / నోరు ఉండి, చుట్టూ స్పర్శకాలు వలయంగా అమరి ఉంటాయి.
* ఇవి ద్విస్తరిత నిర్మాణాన్ని ప్రదర్శిస్తాయి. వెలుపలి పొర - బహిత్వచం, లోపలి పొర - అంతఃత్వచం. వీటి మధ్యన నిర్మాణ రహితంగా, కణరహితంగా, జెల్లీవంటి శ్లేష్మస్తరం ఉంటుంది.
* శరీరం వలయ సౌష్టవంగా ఉంటుంది. మధ్య అక్షం ద్వారా ఏ ఆయత తలంలో ఖండించిన రెండు సమభాగాలు ఉంటాయి - ఏకాక్ష విషమధ్రువ సౌష్టవం. సీ అనిమోన్ లో ద్విపర్శ్వ వలయ సౌష్టవం ఉంటుంది.
* సీలెంటిరాన్ లేదా జఠర ప్రసరణ కుహరం అనే విశాలమైన మధ్య కుహరం ఉంటుంది. దీనిమూలంగా ప్రాథమిక నామం 'సీలెంటరేటా' వచ్చింది. తరువాత జీవులలో దంశకణాలు లేదా కుట్టుకణాలు ఉండటంతో వీటిని 'నిడేరియా' అని పేరు పెట్టారు. ఆహార పదార్ధాల జీర్ణం, జీర్ణమైన ఆహారం సరఫరా జఠరప్రసరణ కుహరంలో జరుగుతుంది.
* సీలెంటరాన్ నోటితో వెలుపలికి వెరుచుకొంటుంది. ఇదే నోరు, పాయువు విధులను నిర్వహిస్తుంది.
* సీలెంటరాన్ లో కణబాహ్య జీర్ణక్రియ, అంతఃస్త్వచ పోషక కండర కణాలలో కణాంతర జీర్ణక్రియ జరుగుతుంది. 
* శరీరకుడ్యంలో ఉన్న దంశకణాలు (కుట్టుకణాలు) రక్షణకు, సంసజనకానికి, ఆహారాన్ని పట్టుకోవడానికి (భక్షణ) ఉపయోగపడతాయి.
* ప్రత్యేకంగా ప్రసరణ, శ్వాస, విసర్జక నిర్మాణాలు లేవు.
* నాడీ కణాలు అధ్రువతంగా ఉండి, విస్తరిత నాడీవల కలిగి ఉంటాయి.
* కోరకీభవనం ద్వారా (జెమ్నేషన్) అలైంగిక ప్రత్యుత్పత్తి జరుపుకొంటాయి.
* అభివృద్ధి అప్రత్యక్షంగా ఉంటుంది. ప్లాన్యులా అనే స్వేచ్ఛగా ఈదే శైలికామయ డింభక దశ ఉంటుంది.

## వర్గీకరణ
* హైడ్రోజోవా : ఉదా: హైడ్రా
* స్కైఫోజోవా : ఉదా: జెల్లి చేప
* ఆంథోజోవా : ఉదా: ప్రవాళాలు, సీ ఆనిమోన్

## మూలాలు

వర్గం:నిడేరియా